EU pohvalila vođenje monetarne politike NBS tokom pandemije\nTanjug 12. jula 2021. 13:18\nBRISEL – Evropska centralna banka i Evropska komisija ocenile su da je Srbija potvrdila sposobnost da ekonomske posledice pandemije svede na minimum, kao i da je odgovor Narodne banke Srbije na pandemiju bio pravovremen i snažan, rečeno je danas u Briselu.\nTo je ocenjeno na redovnom godišnjem dijalogu zemalja članica Evropske unije, Zapadnog Balkana i Turske, kao i Evropske komisije i Evropske centralne banke.\nSastanak je deo ekonomskog i finansijskog dijaloga čiji je cilj priprema Zapadnog Balkana i Turske za pristupanje Evropskoj uniji, a srpsku delegaciju predvodila je guvernerka NBS Jorgovanka Tabaković. U dijalogu je učestvovao i državni sekretar u Ministarstvu finansija Gojko Stanivuković.\nTabaković se saglasila sa ocenom evropskih zvaničnika da je „uticaj krize izazvane pandemijom virusa korona u Srbiji ublažen snažnim osnovama iz pretkriznog perioda, čemu su doprinele i prudentne politike koje su vođene prethodnih godina“.\nKao primer, guvernerka je istakla strateške aktivnosti na širenju baze investitora i tržišta, što su i evropski zvaničnici prepoznali, ocenjujući da je smanjenje robnog izvoza Srbije ublaženo rasprostranjenošću ostvarenom u prethodnom periodu.\n„Uprkos pandemiji, neto prilivom stranih direktnih investicija i tokom prošle godine obezbeđena je pokrivenost deficita tekućeg računa od oko 1,5 puta. Ovo je šesta uzastopna godina u kojoj beležimo punu pokrivenost deficita najstabilnijim prilivima, a projektujemo nastavak ovog trenda i u godinama koje slede“, navela je ona.\nPosebno je naglasila važnost strateških odluka predsednika Aleksandra Vučića, koje su omogućile i snažan odgovor Srbije na pandemiju i brz ekonomski oporavak.\nOdgovornim vođenjem ekonomske politike u prethodnih devet godina povećana je, dodaje, otpornost naše ekonomije na različite negativne uticaje.\n„Uz pravovremene i obimne monetarne mere i fiskalne podsticaje, i uz uspešnu strategiju vakcinacije, to je ključno doprinelo da već u prvom tromesečju 2021. godine naš bruto domaći proizvod premaši pretkrizni nivo. Sve zajedno, uz nastavak reformi i investicija, imaće za rezultat da i ove godine, kao i prošle, Srbija ima jednu od najvećih stopa rasta u Evropi“, rekla je Tabaković.\nEvropska centralna banka i Evropska komisija ocenile su i da je, reagujući blagovremeno i snažno, NBS pružila značajnu podršku brzom ekonomskom oporavku u Srbiji.\nKako je rekla, svojim merama NBS doprinosila je dodatnom rastu likvidnosti banaka u periodu kada je to bilo najpotrebnije.\n„Obezbedili smo nesmetano funkcionisanje finansijskog sistema i još povoljnije uslove finansiranja privrede i građana Narodna banka Srbije je često bila prvo utočište reakcija kojima smo podržali građane, privredu i državu da finansijski lakše prebrode ovu krizu“.\nUz mere iz oblasti finansijskog sektora, uključujući i omogućen moratorijum na otplatu kreditnih obaveza i kredite iz garantne šeme, povoljni uslovi finansiranja doprineli su rastu kreditne aktivnosti od oko 10 odsto međugodišnje na kraju 2020. godine.\nTo je i tokom pandemije doprinosilo ravnomernom oporavku potrošnje i investicija, istakla je Tabaković.\nEvropska centralna banka i Evropska komisija konstatovale su i da je inflacija ostala niska i stabilna, kao što je to bio slučaj i u prethodnih sedam godina.\nEvropska centralna banka i Evropska komisija ocenile su i da je, zahvaljujući dobroj poziciji koju je imao pre izbijanja pandemije, kao i pravovremenoj i adekvatnoj podršci ekonomske politike, domaći bankarski sektor ostao otporan na rizike.\nNa to ukazuju i pokazatelji adekvatnosti kapitala i likvidnosti, koji su i tokom pandemije ostali znatno iznad regulatornih minimuma.\nKonstatovan je i napredak koji se ostvaruje u procesu dinarizacije, i to u uslovima povećane neizvesnosti izazvane pandemijom.\nTakođe, podaci koje NBS, kao jedan od važnih proizvođača zvanične statistike u zemlji, redovno dostavlja evropskim institucijama, ocenjeni su kao usklađeni s metodološkim zahtevima Evrostata i Evropske centralne banke.\nGovoreći o merama za naredni period, Tabaković je istakla da je pred svim učesnicima dijaloga bogata reformska agenda, kao i da je Srbija svoju agendu jasno definisala u Programu ekonomskih reformi.\n„Napretkom svake zemlje pojedinačno stvaramo osnove za još veći zajednički prosperitet. Zadatak NBS jeste da ostanemo prva asocijacija za stabilnost i poverenje“, zaključila je guvernerka.


Srbija: Odluka o kontramerama za Makedoniju naredne sedmice\nOdluka o tome da li će Srbija uvesti kontramere Makedoniji, zbog uslovljavanja uvoza pšenice i brašna iz Srbije, verovatno će biti doneta naredne sedmice, saopštilo je danas srpsko Ministarstvo trgovine.\n"Srbija je u petak, 16. avgusta, od Makedonije zvanično zatražila odgovor da li ukida spornu uredbu, ali još nema povratne informacije. Nastojimo da se diplomatskim pritiscima to pitanje reši", rekla je agenciji Beta pomoćnica ministra trgovine Bojana Todorović.\nMera, koja je uvedena 1. jula, i kojom je makedonska vlada ograničila uvoz brašna i pšenice iz Srbije, predviđa da za kilogram uvezene pšenice makedonski uvoznici moraju da kupe tri kilograma domaće, a za kilogram uvezenog brašna četiri kilograma domaćeg žita.\nRanije su u nekoliko navrata državni funkcioneri najavljivali da bi mogao biti ograničen uvoz sezonskog povrća i vina iz Makedonije.\nPrema podacima Ministarstva trgovine, Srbija u Makedoniju godišnje izvozi oko 50.000 tona pšenice i između 30.000 i 40.000 tona brašna.


Ipak, nakon samo 12 dana braka usledila je pauza, dok svetski mediji prenose da se Pamela već razvela.\nMuzičar postavio EKSPLICITNI SNIMAK SUPRUGE SA LJUBAVNIKOM na internet, pa ga je tužila i nećete verovati KOLIKO je morao da joj plati\n- Život je put, a ljubav je proces. Znajući tu univerzalnu istinu, zajedno smo odlučili da odložimo formalizaciju dobijanja venčanog lista - saopštila je Pamela.\nPar se venčao u opštini, ali po američkom zakonu brak nije važeći dok venčani list nije zvanično izdat i zaveden, što traje nekoliko nedelja.\nPamela i Džon su se zabavljali pre 30 godina, a nedavno su odlučili da ponovo otpočnu romansu.\n- Oni pripadaju zajedno. Divna holivudska romansa - rekao je izvor blizak paru.


Vujović: U projekte zaštite zemljišta ulažemo 333 miliona dinara - Valjevo\nPosted by: REDAKCIJA VALJEVSKA POSLA in Valjevo 13. July 2021.\tComments Off on Vujović: U projekte zaštite zemljišta ulažemo 333 miliona dinara\nMinistarka zaštite životne sredine u Vladi Republike Srbije Irena Vujović potpisala je danas sa gradonačelnicima i predsednicima opština ugovore o sufinansiranju realizacije projekata zaštite i očuvanja zemljišta kao prirodnog resursa.\nVujović je navela da će projekti biti sufinansirani u 43 grada i opštine, kojima su na javnom konkursu odobrena sredstva, a za ove namene će iz budžeta Ministarstva u ovoj godini biti izdvojeno gotovo 333 miliona dinara.\nOvo je samo jedan u nizu konkursa za sufinansiranje ekoloških projekata širom Srbije koji smo raspisali ove godine, a interesovanje gradova i opština je veliko, rekla je ministarka.\nOna je pohvalila gradove i opštine za kvalitetno pripremljene projekte čija će realizacija omogućiti bolji život građanima, objasnivši da su pomenuta sredstva namenjena za sanaciju lokacija na kojima su nekada bile deponije, erozivnog zemljišta, odrona i klizišta.\nPrema njenim rečima, cilj je da na mestu devastiranog zemljišta budu izgrađeni eko parkovi i zeleni prostori koje će građani moći da koriste.\nMi ćemo nastaviti istim tempom da ulažemo u projekte zaštite životne sredine radi očuvanja prirodnih resursa, jer na taj način podižemo i kvalitet života naših građana, poručila je ministarka.\nEkologija Gradonačelnik Valjeva Lazar Gojković Srbija Valjevo\t2021-07-13\nTagged with: Ekologija Gradonačelnik Valjeva Lazar Gojković Srbija Valjevo\nPrevious: 85% učenika raspoređeno u srednje škole po prve tri želje\nNext: Bioskop 85: Repertoar od 15. do 21. jula


U Španiji dolijao Luka Bojović | Info | Društvo\n24. oktobar, 21:13\nU Španiji dolijao Luka Bojović 0 Podeli Podeli na facebook Podeli na twitter Podeli na viber Pošalji na mail\nU Španiji dolijao Luka Bojović\n09.02.2012. / 20:51\nŠpanska policija je, u saradnji sa upravom kriminalističke policije Srbije, uhapsila Luku Bojovića, potvrdio za B92 direktor policije Milorad Veljović.\nOdbegli Luka Bojović koji je u Srbiji optužen za više ubistava i pokušaja ubistava uhapšen je u Vu Španiji po poternici srpskog Interpola, rečeno je večeras Tanjugu u najvišim pravosudnim organima u Srbiji.\nNegde oko 17 sati večeras u Valensiji je uhapšeno pet srpskih državljana, među kojima i osoba za koju se pretpostavlja da je Luka Bojović, piše Blic.\nU toku je razmena informacija između kriminalističkih policija dveju zemalja i u MUP-u očekuju da će identitet uhapšene osobe biti potvrđen tokom sutrašnjeg dana.\n"To je sve što u ovom trenutku možemo da saopštimo s obzirom na to da je provera indetiteta u toku. Tek sutra će biti izvesno da li je u pitanju Bojović", rekao je ministar unutrašnjih poslova Ivica Dačić.\nKako je dodao, molba španske policije je bila da se ne objavljuje ova vest dok se ne proveri indetitet uhapšenog.\n"Nisam srećan što je ova informacija u javnosti jer bi to moglo da upropasti čitavu operaciju. I ukoliko se sutra utvrdi da se zaista radi o Luki Bojović to bi bio još jedan primer dobre policijske međunarodne saradnje", rekao Dačić novinarima.\n"U slučaju da se potvrdi indetitet, odnosno da je uhapšen Bojović, Ministarstvo pravde će po hitnom postupku uputiti zahtev za njegovo izručenje Srbiji", izjavio je večeras Tanjugu državni sekretar Ministarstva pravde Slobodan Homen.\nOn je objasnio da su i Srbija i Španija potpisnice Konvencije Saveta Evrope o ekstradiciji.\n"Očekujemo da neće biti problema u postupku ekstradicije, ali konačnu odluku doneće pravosudni organi Španije", rekao je Homen.\nBojovića, člana Zemunskog klana, srpsko pravosuđe traži zbog brojnih ubistava a od ranije je poznato da je neko vreme boravio u Španije, gde u Marbelji ima i stan.\nU Srbiji je optužen za više ubistava i pokušaja ubistava, među kojima je i pokušaj likvidacije Andrije Draškovića 2004. godine, zbog čega se Bojoviću sudilo u odsustvu.\nBojović se sa još trojicom optuženih tereti kao organizator neuspelog pokušaja likvidacije Andrije Draškovića i Zorana Nedovića Šoka 2004. godine, kada su poginuli njihovi telohranitelji Dejan Živančević i Milutin Jovičić, kao i ubistva Branka Jeftovića Jorge, iste godine.\nPored Bojovića, optužnicom su obuhvaćeni nekadašnji članovi "zemunskog klana" Vladimir Milisavljević zvani Budala koji je, takođe, u bekstvu, Sretko Kalinić kao i Miloš Simović koji su uhapšeni posle sedam i po godina skrivanja od srpskih pravosudnih organa.\nTužilaštvo za organizovani kriminal u optužnici navodi da je Bojović stao na čelo "zemunskog klana" posle ubistva njegovih vođa Dušana Spasojevića i Mileta Lukovića u martu 2003, a svoju moć učvrstio je nakon hapšenja Milorada Ulemeka Legije.\nPreman navodima medija Bojović je pobegao je iz Beograda u Južnu Ameriku nakon što ga je Sretko Kalinić optužio za brojna ubistva.\nKalinić je u izjavi pred istražnim sudijom Županijskog suda, kao i istražnim sudijom i zamenikom tužioca iz Beograda, u junu 2010. godine bio izričit da je likvidacije organizovao Bojović, kao osvetu za ubistvo Željka Ražnatovića Arkana, koji je Bojoviću bio kršteni kum i u čijoj paravojnoj formaciji "Tigrovi" je Bojović bio tokm rata u Hrvatskoj.\nKalinić je naveo da je zajedno sa Bojovićem ubio Milana Jurišića i Ninoslava Konstantinovića, a da je Vladimira Milisavljevića - Vladu Budalu video u Španiji sa hrvatskim pasošem.\nPrema tvrdnjama Kalinića, Bojović ga finansirao od momenta bekstva posle ubistva Zorana Đinđića, pa sve do 12. marta 2009. godine.\nBojović je u Višem sudu u Beogradu nepravosnažno osuđen na 15 meseci zatvora zbog nedozvoljenog držanja oružja.\nOn je uhapšen 22. septembra 2007, zbog sumnje da je skrivao odbegle pripadnike "zemunskog klana", međutim, kako za to nije bilo dokaza, optužen je samo za nezakonito posedovanje oružja i falsifikovanje dokumenta. Iz pritvora je pušten 14. aprila 2008, nakon što je prvostepenom presudom osuđen na 15 meseci zatvora zbog posedovanja oružja i falsifikovanih dokumenata.\nZa Bojovićem je u septembru 2010. raspisana međunarodna poternica.\nzemunski klan sretko kalinić organizovani kriminal luka bojović


Demobilisanim borcima VRS po 10.000 KM za samozapošljavanje - FILTER\nDemobilisanim borcima VRS po 10.000 KM za samozapošljavanje\nMinistar rada i boračko-invalidske zaštite Republike Srpske Duško Milunović rekao je da je za samozapošljavanje demobilisanih boraca u ovoj godini planirano tri miliona KM, a da je za te namjene predviđeno da se isplaćuje po 10.000 KM po jednom licu.\nMilunović je pojasnio da je u ovoj godini planirano da se unaprijedi položaj nezaposlenih demobilisanih boraca i da se obezbijede značajnija sredstva za akcione planove za tu namjenu u okviru čega je predviđeno tri miliona KM za samozapošljavanje.\n“Program još nije pripremljen, a ta sredstva uskoro će biti raspoloživa i planirano je izdvajanje od 10.000 KM po jednom licu za samozapošljavanje”, rekao je Milunović na konferenciji za novinare u Banjaluci.\nOn je podsjetio da se od 2012. godine sprovode akcioni planovi zapošljavanja kojim je do sada omogućeno borcima, ratnim vojnim invalidima i djeci poginulih boraca da kroz posebne projekte zapošljavanja i samozapošljavanja kod poslodavaca dođu do posla.\nMilunović je naglasio da se u republičkom budžetu nalazi pet miliona KM namijenjenih za povrat poreza i doprinosa poslodavcima za zapošljavanje lica iz boračkih kategorija, ali još nije razrađen poseban program, što će biti urađeno u što skorije vrijeme.\nMilunović je rekao da je za sada nepoznato koji će biti period povrata poreza i doprinosa po zaposlenom borcu sa evidencije biroa za zapošljavanje, ali očekuje da će to bi na rok od šest mjeseci i da će za to namjenska sredstva od pet miliona KM biti raspoloživa.\n“Ukoliko se ta sredstva utroše na takav način, Vlada će obezbijediti dodatna sredstva, jer sa dosadašnjim projektima imamo iskustvo da su poslodavci najviše bili zainteresovani za projekat povrata poreza i doprinosa”, dodao je Milunović.\nOn je podsjetio da je prvi put prošle godine u akcionom planu bio program koji je omogućio da se odradi pripravnički staž i za djecu sa srednjom stručnom spremom, što će biti i u ovoj godini.\nTags: Vojska Repubike Srpske demobilisani borci Duško Milunović\nPrethodna Kraća obustava isporuke prirodnog gasa\nSledeća Elektroprivreda: Poskupljenje struje u malom procentu


Bogdanić: Radimo na poboljšanju odnosa matice sa srpskom dijasporom\nMinistar zdravlja i socijalne zaštite Republike Srpske Dragan Bogdanić prenio je predstavnicima srpske zajednice u Vićenci da će Vlada Srpske učiniti sve da odnosi između matice i dijaspore u Italiji budu bolji i da saradnja bude sadržajnija na obostranu korist.\nBogdanić je rekao da se to odnosni i na ostala mjesta u Evropi i svijetu u kojima žive Srbi porijeklom sa ovih prostora. On je juče u provinciji Vićenca donirao za dvije srpske škole određen broj udžbenika od prvog do devetog razreda i jedan računar sa štampačem i projektorom.\nBogdanić je objasnio da je riječ o školama u Vićenci i u Siju u kojima se nastava obavlja na srpskom jeziku i gdje zajedno uče djeca iz Republike Srpske i Srbije.\nOn je podsjetio da je to dogovoreno prilikom prethodne posjete sa predsjednikom Vlade Željkom Cvijanović kada su nastavnici prenijeli da im je potreban jedan broj udžbenika da bi djeca lakše mogla da uče srpski jezik.\n"Smatram veoma bitnim da Ministarstvo prosvjete i kulture uspostavi tješnju saradnju sa srpskom dijasporom da bi generacije koje nisu rođene u Republici Srpskoj imale priliku da nauče srpsko pismo, istoriju, kulturu, geografiju, vjeronauku", kaže Bogdanić.\nBogdanić je dodao da je tokom boravka sa narodnim poslanikom Igorom Žunićem u provinciji Vićenca prisustvovao i sportsko-kulturnoj manifestaciji "Đurđevdanski susreti" na poziv organizatora - Srpskog društva "Kruna" iz Sija, na kojoj je učestvovalo oko 50 ekipa koje su se takmičile u fudbalu i odbojci.\nPrema njegovim riječima, jutros su prisustvovali Svetoj liturgiji u Srpskoj pravoslavnoj crkvi u Vićenci, gdje su o položaju Srba koji tamo žive razgovarali sa sveštenikom, kao i o tome šta Vlada Srpske može da uradi za dijasporu, kako da uspostave tješnje odnose i bolju saradnju. On je dodao da je bilo riječi i o tome kako da se zainteresovanima olakša mogućnost da ulažu i razvijaju Republiku Srpsku, te da se dosta pitanja odnosilo na to kako mogu da lakše dođu do dozvola.\n"Smatram da je našim ljudima nedostajalo to što nije bilo tješnje saradnje, pa su uglavnom bili oslonjeni na institucije, odnosno na Ministarstvo inostranih poslova Srbije", ocijenio je Bogdanić.\nOn je istakao da predstavništva Srpske treba da rade mnogo više na uspostavljaju privredne saradnje, dok je za diplomatsko-konzularna predstavništva BiH rekao da se Republika Srpska na njih ne može osloniti, ali da se nada da će i to u nekom narednom periodu bolje funkcionisati.\nBogdanić je podsjetio da su na nedavnom forumu srpske dijaspore u Švajcarskoj ljudi, koji su se ostvarili u biznisu, ali i u drugim sferama života u zemljama gdje danas žive izrazili spremnost da sve to prenesu i na ove prostore i edukuju ljude ovdje da bi uspjeli dostići nivo razvoja zemalja u kojima žive.\n"Sigurno da to nije lako, ali mislim da ćemo svi zajedno mnogo više da uradimo", istakao je Bogdanić.\n(Srna, foto: Darko Hadžić, Eparhija austrijsko-švajcarska)


Nisu računali da će biti poplava: Zašto je ugašen Federalni fond za pomoć stanovništvu - Portal 072info\n4. Februara 2019. Vrijeme objave: 10:35 sati\nDok se BiH, a unutar nje i Federacija, ponovo suočava s velikim poplavama koje su prouzrokovale ogromnu štetu, ponovo je postavljeno pitanje o spremnosti države i njenih institucija da odgovore ovakvim izazovima. S tim u vezi uveliko se postavlja pitanje zbog čega je Vlada FBiH prije tačno godinu ugasila Federalni fond za pomoć područjima nastradalim od prirodne nesreće te za tu svrhu izdvojila 250.000 KM.\nVlada je na sjednici u februaru 2018. godine utvrdila “kako je od osnivanja fonda prošlo tri godine i da je, u međuvremenu, prestala potreba za njegovim daljnjim radom, a vodeći računa o racionalizaciji troškova, poduzete su aktivnosti na pripremi zakonskih pretpostavki za gašenje ove institucije”.\nInače, ovaj fond je osnovan nakon velikih poplava u BiH 2014. godine, zaključno s početkom aprila 2015. fond je na svom donatorskom računu prikupio novčana sredstva u ukupnom iznosu od 13.308.343 KM. Skoro sva prikupljena sredstva fond je već distribuirao prema krajnjim korisnicima.\nZenica: Putevi do Bistričaka i Topčić Polja u potpunosti uništeni, mještani probdjeli cijelu noć\nUpozorenje Službe za civilnu zaštitu građanima Zenice\nKinezi već završili trećinu Pelješkog mosta, od februara počinje postavljanje konstrukcije\nSAZNAJEMO: Nezakonit štrajk radnika “Zenicatransa”, Sud naložio deblokadu stanice\nMajka iz BiH potrošila desetine hiljada maraka novca namijenjenog za kćerkine operacije\nZenički Čelik definitivno sutra putuje u Antaliju


Aleksandar Vučić, Zoran Zaev i Edi Rama u Ohridu\nPremijeri Severne Makedonije i Albanije Zoran Zaev i Edi Rama, te predsednik Srbije Aleksandar Vučić istakli su na zajedničkoj konferenciji za novinare u Ohridu potrebu za donošenjem takozvanog “Malog Šengena”, kojim će se omogućiti otvoreni protok ljudi i robe kroz čitav region bez velikih administrativnih procedura.\nTači je povodom sastanka u Ohridu rekao da je jedina vizija Kosova članstvo u EU i NATO. "Prema tome, ne želimo da ni u kakvim okolnostima zamenimo našu evroatlantsku perspektivu sa bilo kakvom regionalnom inicijativom", napisao je Tači na Fejsbuku. On je takođe dodao da je ova regionalna inicijativa "besmislena sve dok Srbija i BiH ne priznaju nezavisnost Kosova".\n“Nije ideja da podelimo Zapadni Balkan, već da obuhvatimo sve zemlje. Nije bilo prepreka da predsednik ili premijer Kosova učestvuje u dijalogu i usaglasi se sa svim ostalim učesnicima o svim elementima. Sećam se da je bilo potrebno mnogo vremena da bi predstavnici Kosova bili prihvaćeni na istim sastancima sa predstavnicima Srbije i BiH, jer oni nisu hteli da sede za istim stolom. Sada učešće Kosova nije dovedeno u pitanje i ne možemo razumeti sve ovo, ne vidim interes od vraćanja unazad”, rekao je Rama u Ohridu.\n“Vidim da je Rama pod pritiskom. I mene su u toku izbora iz opozicije optuživali za to što pravim put do Prištine, da je to put ka Velikoj Albaniji, ali ipak su dobili 11 puta manje glasova. Neko nam može uništiti ovu inicijativu, ali ona definitivno donosi bolji i kvalitetniji život našim ljudima i kompanijama. Ovde nema stvaranja nove Jugoslavije”, rekao je Vučić.\n"Zato evroatlantske integracije nemaju alternativu, ali ostajemo snažno posvećeni regionalnim odnosima", rekao je Zvizdić.\n"Svaka inicijativa koja se ticala ekonomske povezanosti regiona u Crnoj Gori prolazila je kroz analizu – da li ubrzava evropske integracije zemlje i koji benefit donosi građanima i privredi. Tako će i ova inicijativa biti analizirana na nivou institucija i eksperata, pa ako se dokaže da ispunjava oba uslova, razgovaraćemo" rekla je Sekulić i istakla da će prilika za to biti već u decembru u Draču.


Osuda govora mržnje u Skupštini Srbije - Centar za evropske politike Osuda govora mržnje u Skupštini Srbije - Centar za evropske politike\n3. decembar 2020. – Mi, organizacije civilnog društva i predstavnici medija, oštro osuđujemo govor mržnje uperen prema televizijama N1 i Nova S od strane narodnih poslanika, na sednici Narodne skupštine Republike Srbije u sredu, 2. decembra.\nOvo je samo još jedan u nizu postupaka koji od Narodne skupštine pravi poligon za plasiranje neutemeljenih optužbi i napada na nezavisne medije, istaknute pojedince i sve one koji imaju kritički odnos prema društvu u Srbiji danas, umesto da bude mesto koje treba da služi za primer građanima Srbije po načinu vođenja otvorene i tolerantne diskusije o pitanjima koja su najvažnija za njihov život.\nRanije odsustvo osude govora mržnje izrečenog od strane narodnih poslanika vladajućih stranaka, čije su mete bile istaknute javne ličnosti, kao što je Jelisaveta Seka Sablić, ovu vrstu govora preti da „normalizuje“ čineći je društveno prihvatljivom. Targetiranje medija, novinara i ostalih javnih ličnosti u Narodnom parlamentu koji se emituju uživo putem RTS -a kreira neprijateljsko okruženje koje u krajnjim slučajevima dovodi do pretnji smrću i fizičkim napadima. O tome svedoči broj incidenata učinjen na štetu novinara u 2020. godini zabeležen u bazi napada i pritisaka na novinare Nezavisnog udruženja novinara Srbije (27 fizičkih napada, 47 pretni, 10 napada na imovinu i 83 pritiska). Time Srbija ide prečicom ka krajnje netoleratnom i polarizovanom društvu sa nesagledivim posledicama.


Miss Federacije BiH je Azra Ahmetović – Haber.ba\nzbor Miss Federacije BiH i ove godine ima moto “Ljepota sa svrhom” i postao je tradicionalna manifestacija u BiH u kojoj sa sudjeluju mladi sa područja cijele BiH. Kao takav promovira mladost, volonterizam, humanizam, ljepotu i pozitivne vrijednosti našeg društva. Upravo činjenica da ovaj projekt ima i kulturno-edukativni i humanitarni karakter, čini ga posebnim.\n– Nakon naše inicijative i provedene dvogodišnje kampanje za prikupljanje pomoći za obnovu srednje muzičke škole u Tuzli, da pokrenemo donatore, da probudimo i nadležne zvanične institucije da se ozbiljno uključe u rješavanje ovog problema, koji je od velikog značaja i interesa za Grad Tuzlu ali i cijelu BiH. Sada smo na pragu ostvarenja cilja, stara zgrada je srušena ali postoje čvrsti argumenti i finansijska podrška institucija da se u grad Tuzlu vrati “Hram kulture”, nova zgrada muzičke škole sa novim instrumentima. A učenici će uzvratiti svojim vrijednim radom novih naraštaja koji će pohađati ovu školu, te sa novim osvojenim peharima na državnim takmičenjima kao što su to i do sada često osvajali u težim uslovima rada – saopćili su organizatori,prenosi Federalna\nTeme:FBiH, izdvojeno, Miss


3d štampa menja proizvodnju helikoptera - 3D Štampa\n3d štampa se uveliko koristi u vazduhoplovnoj industriji, a uskoro će aditivna proizvodnja da promeni proizvodnju i upotrebu helikoptera. U narednom periodu, cena proizvodnje će se smanjiti, a pilotima će biti omogučeno da lakše upravljaju ovom letelicom, tvrdi portal 3dprint.\nKako bi se proizveo jedan deo helikoptera tradicionalnom metodom, bio je potreban kalup, a zatim sledi mašinska obrada komponenti svakog dela. Vrlo je jasno da sve ovo zahteva veliki rad, ali i vreme i utrošen novac. Zahvaljujući aditvinoj proizvodnji, to će se promeniti. 3d štampa omogućava rad bez određenih alata, pa će se na taj način smanjiti i troškovi proizvodnje. Uz pomoć 3d štampe, proizvodiće se u jednom komadu, umesto u više delova kako je to do sada rađeno. Pored toga, ukoliko neki deo nije dobro urađen, biće moguće promeniti samo digitalni model.\nKompanija Bell, koja je prva dobila sertifikat za komercijalnu proizvodnju helikoptera, 40-tih godina prošlog veka, nedavno je počela i da implementira 3d štampu u svoj proces proizvodnje. Aditivna prozvodnja im je omogućila da eksperimentišu sa plastikom, koja bi mogla da se koristi za zahtevne delove helikoptera. Pored toga, nova tehnološka rešenja, donela su ovoj kompaniji i značajne finansijske koristi. Pored njih, 3d štampu u svoju proizvodnju je uvrstio i Airbus. Ovaj gigant koristi mašine za 3d štampu velikih formata za izradu prototipova helikoptera koji se ugrađuju u avion. Na ovaj način, Airbus može prozvesti delove brže i ekonomičnije. Iz tog razloga, žele i da 3d štampa postane deo standardnih procesa u njihovoj proizvodnji.\nMecaer, kompanija za vrhunski dizajn enterijera helikoptera, koristi 3d štampu kako bi unapredila svoj dizajn. Kako bi poboljšala iskustva tokom leta, kompanija je 3d štampala uz pomoć materijala koji smanjuju buku i vibraciju, pa je na taj način i let ugodniji. Francuska kompanija, Turbomeca započela je proizvodnju komponenti, takođe koristeći 3d štampu. Delovi koji se 3d štampaju, ugrađuju se direktno u helikopter. Ova kompanija koristi tehnologiju laser sintering, pomoću koje je uspela da napravi mlaznice za ubrizgavanje goriva. S obzirom da su napravljene od legure nikla iz jednog komada, pokazalo se da imaju jako dobru funkciju ubrizgavanja i hlađenja prilikom upotrebe.\nKao što smo mogli da vidimo iz ovih primera, vrhunski proizvođači helikoptera i aviona koriste 3d štampu, pogovoto za proizvodnju malih složenih delova. Ipak, verujemo da će vrlo brzo 3d štampa početi da se korisiti i za masovnu proizvodnju helikoptera i aviona.


POSVEĆENI DA PRUŽAMO\nUSLUGE CERTIFIKACIJE, VERIFIKACIJE\nI DRUGIH OCENJIVANJA PRIVREDNIH SUBJEKATA\nNjegov cilj je da ispita, proceni, certifikuje i proveri proizvodna preduzeća svih oblasti delatnosti, kao i uslužna preduzeća i institucije prema odgovarajućim standardima ili tehničkim direktivama i propisima.\nRešenje o akreditaciji za certifikaciju sistema menadžmenta kvalitetom Evrocert je prvi put dobio 28.11.2001.\nAkreditacija za certifikaciju sistema menadžmenta kvalitetom, sistema menadžmenta životnom sredinom, sistema menadžmenta bezbednošću i zdravljem na radu i sistema menadžmenta bezbednošću hrane važi do 24.03.2018.\nEvrocert Vesti »\nAkreditaciono telo Srbije je obnovilo akreditaciju EVROCERT-a za obavljanje poslova certifikacije sistema menadžmenta kvalitetom, sistema menadžmenta zaštitom životne sredine, sistema menadžmenta zaštitom zdravlja i bezbednoscu ...\nU predstojećem ocenjivanju EVROCERT-a 10.09.2013. godine od strane Akreditacionog tela Srbije učestvovaće 4 ocenjivača, a u svojstvu kolegijalnih ocenjivača prisustvovaće predstavnici tima za ocenjivanja Evropske Akreditac...


Nova mjera u vezi sa kretanjem tokom zabrane međugradskog saobraćaja može biti prilika da se u dijelu zaposlenih riješi radni status kako bi ostvarili Ustavom garantovano pravo na rad, zaradu i obavezno socijalno osiguranje, smatraju u Uniji slobodnih sindikata (USSCG).\nMinistarstvo zdravlja donijelo je u srijedu nove eipidemiološke mjere, i u dijelu koji se odnosi na međugradski saobraćaj, propisalo obavezu putnika da, prilikom kretanja između opština ili nakon 21 sat, osim potvrde poslodavca prilože rješenje o zasnivanju radnog odnosa ili ugovor o radu.\nZamjenica Generalnog sekretara USSCG Ivana Mihajlović kazala je da to sindikalno udruženje pozdravlja najnoviju mjeru, ukoliko je u praksi prepoznata zloupotreba izdavanja i korišćenja potvrda kojima se zaposlenima omogućava putovanje van mjesta rada, odnosno van mjesta prebivališta.\nMihajlović smatra da će ovakva mjera na najdirektniji način pogoditi poslodavce koji posluju u domenu sive ekonomije i koji radnike angažuju "na crno".\n"Dakle, takvi, neodgovorni poslodavci biće na gubitku budući da neće moći da angažuju one radnike sa kojima, suprotno zakonu, nijesu zaključili ugovor o radu i nijesu ih prijavili na obavezno osiguranje", rekla je Mihajlović agenciji MINA.\nOna je naglasila da su radnici koji nemaju riješen radni status i u redovnim uslovima, a posebno u uslovima krize poput ove u kojoj se sada država nalazi, u veoma nezavidnom položaju imajući u vidu da, primorani da prihvate bilo kakav radni angažman pa i rad "na crno", ne mogu ostvariti osnovna prava iz rada i po osnovu rada, ne uživaju prava po osnovu zaštite i zdravlja na radu, ne mogu kreditno da se zaduže, da ostvare pravo na penziju.\n"Na posredan način, možda upravo ovakva mjera, može biti prilika da se bar jednom dijelu naših sugrađana riješi radni status kako bi ostvarili Ustavom garantovano pravo na rad, zaradu, obavezno socijalno osiguranje i pravo na zaštitu i zdravlje na radu", ocijenila je Mihajlović.\nAngažovanje radnika na crno u ovakvo složenoj epidemiološkoj situaciji, kako je ukazala, predstavlja dodatni rizik posebno u pogledu zaštite i zdravlja na radu. "U slučaju razbolijevanja ili povrede prilikom obavljanja radnih zadataka, ova kategorija radnika ne bi imala apsolutnu nikakvu zaštitu niti od sistema, a posebno ne od strane poslodavca", navela je Mihajlović.\nPrema njenim riječima, USSCG se od nastanka kontinuirano bori protiv te negativne pojave i zalaže za legalizaciju sive ekonomije i uvođenje u legalan radni odnos preko 40 hiljada radnika koji u Crnoj Gori, prema brojnim istraživanjima, rade na crno.\nMihajlović je kazala da vjeruju da je, od dana proglašenja epidemije u Crnoj Gori do danas, broj građana koji su zaposleni »na crno« drastično povećan.\nOna je kazala da se Crna Gora suočava sa veoma kompleksnom i zabrinjavajućom epidemiološkom situacijom u kojoj svaki pojedinac mora dati lični doprinos u borbi protiv pandemiju, a sve u cilju što bržeg izlaska iz zdravstvene i ekonomske krize u kojoj se nalazi.\nKako je navela, USSCG je, pridružujući se apelu Ministarstva zdravlja, pozvala sve svoje članice i građane Crne Gore da ne zloupotrebljavaju potvrde za putovanje van mjesta rada, odnosno van mjesta prebivališta. "Istovremeno smo istakli da samo zajedničkom borbom, solidarnošću i empatijom, možemo pobijediti "nevidljivog neprijatelja", spasiti brojne živote, pomoći zdravstvenim radnicima, crnogorskoj ekonomiji i očuvati radnaih mjesta kako bi smo se, što je moguće prije, vratili normalnom životu i radu", zaključila je Mihajlović.\nIZVOR: Vebsajt Vijesti, 14.03.2021.


Beta 17. septembra 2017. 12:50\nMinistar za državnu upravu i lokalnu samoupravu Branko Ružić izjavio je da današnja Parada ponosa u Beogradu pokazuje da Srbija nije homofobična država.\nOn je agenciji Beta uoči početka Parade ponosa rekao da ta manifestacija pokazuje da se u Srbiji gradi tolerantno društvo kakvo treba i da bude.\n„Prajd pokazuje da Srbija nije homofobična, što je bila i predrasurda ali i relanost, sudeći po dešavanjima iz nekog ranijeg perioda“, rekao je Ružić, koji prisustvuje Prajdu zajednom sa premijerkom Anom Brnabić i ministrom Zoranom Djordjevićem.\nRužić je kazao da će Parada ponosa pokazati veći stepen tolerancije i da će biti završena bez problema.\nJenda od organizatora Parade ponosa Goran Miletić rekao je da je zadovoljan što je Vlada Srbije izrazila dobru volju u promenama uoči ovogodišnjeg Prajda.\nOn je napomenuo da se dobra volja ogleda u manjim tenzijama što, po njemu, znači da Srbija kao društvo ide u dobrom pravcu.\nNa Cvetnom trgu u Beogradu, odakle treba da počne Parada ponosa, prisutan je i šef beogradske policije Veselin Milić koji je prethodno sa ministrom unutrašnjih poslova Nebojšom Stefanovićem prošetao okolnim ulicama kako bi se uverili da je sve u redu.


Apstraktni tepisi inspirisani parketom - Moj Enterijer – Kupatila, Nameštaj, Kuhinje, Garniture...\nNajnovija kreacija Parquet, predstavlja komade funkcionalnog dekora i tepihe u različitim bojama koji svoju inspiraciju duguju klasičnim obrascima parketa na našim podovima…\nParquet tepisi dolaze u raznobojnoj i geometrijskoj formi, kako bi osigurali unošenje veoma odvažne i zanimljive detalje u bilo koji prostor. Kombinovanje tepiha i parketa predstavlja savršenu ideju za unošenje udobnosti u vaš prostor, što je idealno, posebno u zimskim mesecima. Međutim, obično dosadni tepisi nisu preterano interesantni, dok šareni i dopadljivi komadi dodaju stil i šik izgled vašem prostoru. Kolekcija koju vam ovde predstavljamo dolaze u pravoj formi koja vam je potrebna kako biste učinili svoj ambijent daleko originalnijim i upadljivijim.\nŠvedski studio Front unosi veoma zabavan dizajn u svoj prvi saradnički projekat sa kompanijom Gan Rugs. Parquet tepisi dolaze u zabavnoj kolekciji sa velikim izborom boja i apstraktnim, grafičkim detaljima inspirisani tradicionalnim blokovima podnih prekrivača. Različita geometrija i boje u različitom dizajnu stvaraju trodimenzijalnu šemu koja se poigrava sa preklapanjima i uslojavanjima, opremljenim neregularnim oblicima samih tepiha.\nKolekcija se sastoji od tri veoma odvažna komada - Parquet Tetragon, Parquet Rhomb i Parquet Hexagon tepiha, kreiranih u svetlo žutim bojama, plavim i narandžastim, tako da veoma lako možete pronaći konfuguraciju koja se vama najviše dopada, postaviti nijanse baš onako kako volite i u idealnom odnosu prema vašem ambijentu. Parquet serija tepiha dolazi sa skandinavskom jednostavnošću u njenom najboljem svetlu, a kvalitet njene izrade osigurava apsolutnu privlačnost.\nParquet Rhomb linija kreirana je u različitim nijansama sive, bele i žute boje, Parquet Tetragon dolazi u plavim, roze i crnim tonovima, dok Parquet Hexagon tepisi kombinuju mnogobrojne sive, žute i roze nijanse.\nPROČITAJTE SLEDEĆI TEKST: Zimzelena praznična dekoracija za udobniji dom


Laibach objavljuje album sa obradama pesama iz filma „The Sound Of Music“ – Čupava Keleraba\nLaibach objavljuje album sa obradama pesama iz filma „The Sound Of Music“\n7. septembra 2018. 7. septembra 2018. LoCky\nSlovenački avangardni sastav Laibach najavio je novi studijski album „The Sound Of Music“ koji će biti objavljen 23. novembra za izdavačku kuću Mute. Istoimeni singl je prva pesma koja najavljuje album čiji spot možete pogledati na sledećem linku: https://youtu.be/2oD0W6SSBUA.\nVeći deo albuma zasnovan je na muzici iz filma „The Sound Of Music“ iz 1965. godine koju je bend delimično izvodio prilikom svog nastupa u Severnoj Koreji 2015. godine. Odabrali su baš ove pesme zato što su jako popularne u Severnoj Koreji i samim tim se koriste pri učenju engleskog jezika. Pesme kao što su „My Favorite Things“, „Edelweiss“ i „Do-Re-Mi“ rearanžirane su sa originalnim tekstom u standardnom Laibach maniru, dok je za pesmu „Maria“ tekst blago izmenjen te se u ovoj verziji zove „Maria/Korea“.\nPored toga što većinu albuma čine pesme iz gorepomenutog filma, na albumu se nalaze i obrada tradicionalne korejske kompozicije „Arirang“ koja se smatra neformalnom himnom ove zemlje, kao i Laibach pristup tradicionalnom korejskom instrumentu po imenu Gayageum. Gostujuće vokale na albumu su izveli Boris Benko (Silence) i Marina Mårtensson.\nVideo spot koji prati singl „The Sound Of Music“ sastavljen je od snimaka sa nastupa benda Laibach u Severnoj Koreji kao i snimaka iz jedne od tamošnjih muzičkih škola. Album „The Sound Of Silence“ biće dostupan na vinilu, CD-u i digitalnim platformama.\nMuzikaalbum, Laibach, Severna Koreja, The Sound Of Music, vesti\nObjavljen je šesti broj magazina „Alia Mundi“\n„Običan momak“ Lorenca Maronea u „Dereti“\nPoezija: Gluvo doba\nSpektakl Fije Menar na ovogodišnjem 53. izdanju Bitefa\nBogdan Diklić dobitnik ovogodišnje nagrade „Živojin Žika Pavlović“\nPočinje „Street art“ festival u Kraljevu\nIzložba strip autora Borisa Stanića u Pančevu


Silađi: Rekreativci mogu u teretanu, a profesionalni sportisti i dalje čekaju? - Dodaj ne driblaj\nVlada Republike Srbije objavila je da će od ponedeljka 27. aprila prestati zabrana rada teretanama. Mnogi rekreativci će ponovo moći da krenu sa grupnim ili individualnim treninzima.\nOvo je lepa vest za sve rekreativce, ali to nije slučaj i sa profesionalnim sportistima. Država još nije dala preporuke profesionalnim sportistima da nastave sa svojim aktivnostima, pa su zbog toga mnogi od njih utočište našli u svom stanu ili ličnoj teretani, a to je moguće samo ukoliko sport kojim se bave to dozvoljava.\nSrbija je zemlja sporta, a poznato je da smo izuzetno uspešni u sportovima u bazenu. Takođe retko ko od naših vaterpolista i plivača ima olimpijski bazen kod kuće, gotovo niko. Mnogo puta su nas obradovali medaljama sa raznih takmičenja, ali nažalost i dalje im nije dozvoljeno da se vrate u bazene.\nPovodom ovih vesti naš nagrađivani plivač Čaba Silađi, koji je sebe opisao kao "Olimpijac sa inženjerskom diplomom koji ne voli paradajz", izneo je sledeći stav na svom twitter profilu:\n— Caba Siladji (@siladjicaba) April 24, 2020\nPodsećanja radi, Silađi je uspeo prošle godine da se četvrti put u svojoj karijeri plasira na Olimpijske igre, pobedom na Svetskom Kupu u Berlinu. Poznato je da su Olimpijske igre odložene za narednu godinu, pod uslovom da se pronađe vakcina protiv korona virusa.\nNadamo se da će država što pre naći rešenje da omogući svim našim učesnicima Olimpijskih igara u Tokiju da što pre nastave sa treninzima kako bi što češće čuli himnu naše države na predstojećim igrama. Svi znamo da su sportisti naši najbolji ambasadori u svetu, a pitanje je koliko će uspešno da brane boje naše države ukoliko uskoro ne nastave sa treninzima.\nPronalazak vakcine uslov za održavanje Olimpijskih igara 2021. godine


Dorćol i Beograd pre Barselone i novca – zbog Novaka - Sputnjik Srbija\n16:01 25.03.2021 (osveženo 16:15 25.03.2021) Preuzmite kraći link\nU nedelji nakon Mastersa u Monte Karlu, odnosno od 19. do 25. aprila, na teniskom programu biće turniri iz Serije 250 u Beogradu i Barseloni.\nŠto se tiče teniskih faktora ta dva turnira su maltene identična, pošto će oba biti igrana na šljaci, u isto vreme, na istom kontinentu, za isti broj bodova.\nOno što će se razlikovati biće, pored nekoliko manjih stvari, nagradni fond, pošto će se turnir pod imenom Srbija open igrati za nešto više od 700.000 evra, dok će u Barseloni cifra iznositi oko milion evra više.\nTakođe, razlika će biti i u tome koji turnir će „predstavlja“ kog tenisera, pošto se jedan igra u zemlji Novaka Đokovića, a drugi u zemlji Rafaela Nadala.\nIz prostog razloga održavanja dva turnira u isto vreme, teniseri su morali da biraju između jednog turnira koji se održava od 1968. godine i drugog koji se nije održavao devet godina, a prethodno je trajao ukupno četiri.\nIako se Barselona godinama održava sa mnogo uspeha, jedan deo najvećih teniskih imena imao je druge planove.\nNa dorćolskim terenima će srpska publika imati priliku da, pored Novaka, gleda i četvrtog teniesra sveta Dominika Tima, kao i još neka velika imena poput Matea Beretinija (10), Gaela Monfisa (14), Stena Vavrinke (21), Borne Ćorića (24) i Aslana Karaceva (27).\nU Beograd će, očekivano, doći i svi srpski igrači, a zanimljivo će da Tim dolazi kao bivši šampion Barselone, dok je na listi i Španac Fernando Verdasko.\nNi na turniru u Barseloni neće izostati velika imena, ali trenutni utisak je da turnir u Srbiji više obećava.\nOno što je zanimljivo je da će u Barseloni nastupati, pored Bika sa Majorke, četiri igrača koja su ove godine već osvojila po jedan turnir – Aleks de Minor (Antalija), Danijel Evans (Mari river), Janik Siner (Grejt oušn roud) i Kristijan Garin (Santijago).\nMoguće je i učešće dva kontroverzna lika Benoe Pera i Nika Kirjosa, koje bi moglo da značajno podigne popularnost „Nadalovog“ turnira.\nJedan deo intervjua za Sputnjik sport Srđan Đoković je odvojio kako bio govorio upravo o Srbija openu.\n► Crnogorca oterali iz kluba jer je odbio „Astra zeneku“: „Ucenjivali su nas“\nSrbija open, Srđan Đoković, Rafael Nadal


Nova hapšenja državljana Srbije u Mađarskoj zbog migranata - Sputnjik Srbija\nKako je saopštila Policijska kapetanija Županije Bač-Kiškun, 26. aprila oko ponoći u okolini Tompe zaustavljena su dva vozila sa ukupno troje srpskih i devet državljana Sirije.\nU istom periodu, dva kilometra dalje policajci su legitimisali dva državljanina Srbije za koje se sumnja da su nekoliko sati ranije pomogli migrantima da pređu takozvanu zelenu granicu između Srbije i Mađarske. Državljani Sirije nisu mogli dokazati svoje legalno prisustvo u Mađarskoj, pa su nakon zatraženog azila predati imigracionoj službi, preneo je Tanjug.\nJuče, u 1.30, policajci ove kapetanije zaustavili su i dva automobila u kojima je bilo ukupno troje državljana Srbije i 12 državljana Somalije.\nOsim toga, u okolini Kelebije, najverovatnije u istom periodu uhapšen je još jedan državljanin Srbije pod sumnjom da je grupi Somalijaca pomogao da ilegalno pređu granicu. Protiv državljana Srbije pokrenut je postupak zbog krijumčarenja ljudi, navedeno je u saopštenju.\nRazbijena mreža za nelegalni transport ljudi sa Kosova\nkrijumčarenje, ilegalni migranti, migranti, Srbija, Mađarska, Kosovo i Metohija


Petar Petković i Arno Gujon (Foto Knacelarija za KiM)\nPetković je sa Gujonom razgovarao o njegovom dugogodišnjem radu i zalaganju za poboljšanje života srpskog naroda na Кosovu, kao i o planovima i mogućnostima za dodatnu pomoć južnoj pokrajini. Oni su saglasni da je saradnja u prethodnom periodu bila na visokom nivou i da je obostrana želja da se takva uspešna saradnja nastavi, navodi se u saopštenju Kancelarije dostavljenom medijima.\nDirektor Кancelarije za КiM se posebno zahvalio Gujonu na nesebičnoj pomoći koju godinama pruža našoj južnoj pokrajini.\n„U svom humanitarnom radu Arno Gujon će uvek moći da računa na pomoć i podršku kako Кancelarije za КiM, tako i mene lično. Veoma cenimo i poštujemo njegov doprinos poboljšanju uslova života Srba na Кosovu i Metohiji. Njagov humanitarni rad i zalaganje su svetao primer svima nama“, zaključio je Petković.


Agile Month 2018: Beograd bio domaćin agilnim profesionalcima - Beleške\nBeleške > Događaji > Agile Month 2018: Beograd bio domaćin agilnim profesionalcima\nObjavljeno / 11.12.2018. Autor / Milica Đorđević Kategorija / Događaji\nU okviru brenda Agile Serbia, kompanija Puzzle Software je organizovala sedmu sezonu manifestacije Agile Month 2018, čiji je domaćin bio Beograd. Cilj ove manifestacije je edukovanje reginalnog tržišta u oblasti Agilnih metodologija. Kako je bilo velikog interesovanja, iako je novembar mesec kada se organizuju manifestacije ovog tipa, ove godine su kursevi organizovani i u decembru.\nKursevi koji doprinose edukaciji iz oblasti Agilnih metodologija\nOko 130 polaznika iz više različitih zemalja učestvovalo je na ovogodišnjoj manifestaciji. Održano je šest sertifikovanih kurseva, a interesantno je da je Certified Scrum Master kurs održan jubilarni dvadeseti put i da je u ovom Agilnom mesecu imao tri različita izdanja, napredni, dvodnevni i trodnevni kurs.\nOno što je ove jeseni uvedeno je Advanced Certified Scrum Master kurs, kao jedinstveni mentorski program namenjen onima koji već imaju iskustva i dodatno se usavršavaju. Certified Scrum Product Owner kurs je ove godine imao velika interesovanja, te je imao dva izdanja, tokom kojih su treneri učesnicima približili ulogu Product Owner-a u Scrum timu. Kurs koji je zanimljiv i IT profesionalncima i non-IT profesionalcima, Certified Agile Leadership kurs ove godine je odneo velike pohvale.\nGovornici i mentori koji su uveličali Agile Month 2018.\nAgile Serbia je uz pomoć stručnjaka doprinela edukaciji profesionalaca koji su dolazili iz više različitih kompanija, kako domaćih, tako i stranih. Mentori su uz pomoć svog dosadašneg iskustva i znanja, pružili podršku ciljevima polaznika i podržali ih u tome da posluju agilno i zdravo, vodeći računa o potrebama svojih klijenata, kao i o trenutnom stanju tržišta.\nTokom ove manifestacije Agile Month 2018, kurseve su održali:\nMiljan Bajić, jedan od 99 sertifikovanih Enterprise coach-eva;\nPetri Heiramo, sertifikovani Scrum trener sa višegodišnjim iskustvom u Agile/Scrum edukaciji;\nNicole Belilos, svetski ekspert u Agilnim tranzicijama i sertifikovani Scrum trener;\nOlaf Lewitz, trener sa višegodišnjim iskustvom i praksom, guru na polju Agilnog liderstva.


Brutalan napad na srpskog premijera: Vučiću natekla leva strana lica! | Vestinet.rs\nPočetna AKTUELNO\tBrutalan napad na srpskog premijera: Vučiću natekla leva strana lica!\nBrutalan napad na srpskog premijera: Vučiću natekla leva strana lica!\nPremijer Srbije Aleksandar Vučić, njegovi saradnici i pripadnici obezbeđenja, zasuti su danas kišom kamenica i udarcima u Potočarima, u Republici Srpskoj.\nPredsednik Vlade Srbije zadobio je jak udarac kamenom u glavu, u levi obraz, posle čega mu je čitava leva strana lica natekla i poplavela.\nPodsetimo, delegacija Srbije učestvovala je na komemorativnoj svečanosti povodom 20 godina od pogibije oko 8.000 ljudi u Srebrenici. Posle obraćanja javnosti, visoke zvanice iz sveta: bivši predsednik SAD Bil Klinton, turski premijer Ahmet Davutoglu, jordanska kraljica Nur, predsednici Hrvatrske i Slovenije Kolinda Grabar-Kitarović i Borut Pahor… prošli su kroz masu građana da bi na spomen-groblju u Potočarima položili cveće.\nTrkom uzbrdo do džipova, koji su se odjednom stvorili, srpska delegacija je napustila spomen-groblje, i spas od rulje našla u automobilima.\nNovinski izveštači, ograđeni na uskom prostoru daleko od mesta ovog događaja, nisu mogli da uoče veće snage bezbednosti BiH, niti da zaključe da je njihova eventualna reakcija bila efikasna.\nRoberts: Naduvavanjem „ruske opasnosti“, SAD drži u pokornosti članice NATO


Vlasnici Hitman 1 i 2 će imati pristup nivoima u novoj igri i pored Epic Store ekskluzivnosti - PLAY!\nVlasnici Hitman 1 i 2 će imati pristup nivoima u novoj igri i pored Epic Store ekskluzivnosti\nStudio radi sa svojim partnerima kako bi omogućio vlasnicima Hitman 1 i Hitman 2 igara da ubace lokacije iz tih igara u nadolazeći Hitman 3 i to bez dodatnih troškova. Sjajne vesti za sve verne obožavatelje Hitman igara koji će za samo nekoliko dana moći da krenu u novu avanturu sa Agentom 47 i dožive dramatičan zaključak World of Assassination trilogije.\nIO Interactive želi da stavi do znanja da nije potrebno da ponovo kupite prethodne naslove da bi mogli da iskoristite ovu funkciju, kada bude ubačena u igru, a dok čekamo ove sadržaje, svi oni koji kupe ili prednaruče Hitman 3 u prvih deset dana od datuma lasiranja, dobiće besplatno Hitman 1 GOTY Access Pass.\nIgrači na PC-u će takođe dobiti pristup ranijim nivoima ako su vlasnici starijih igara na Steamu, čak iako Hitman 3 izlazi ekskluzivno za Epic Games Store na ovoj platformi. Ranije je izgledalo kao da će igrači morati da iznova kupe Hitman 1 i 2, ali je zajednica odahnula sa nedavnom objavom koja prikazuje da je drugačije nema potrebe za naknadnom kupovinom.\nAko se odlučite da prednaručite igru dobićete i Trinity Pack sa kojim dobijate čak devet sitnica. Najzanimljivija stavka su modeli Agenta 47 koji dolazi sa odelima različite boje iz prethodnih igara iz trilogije, i drugi predmeti.\nRelated Items:Hitman 1, Hitman 2, Hitman 3, IO Interactive


Kostolačko veće raspisalo KONKURSE za finansiranje i sufinansiranje iz budžeta za 2019.godinu • Poportal\nKostolačko veće raspisalo KONKURSE za finansiranje i sufinansiranje iz budžeta za 2019.godinu\n28/11/2019 28/11/2019 P.Radovanović0\nDvadeset deveto redovno zasedanje Veća Gradske opštine Kostolac održano je u petak, 22. novembra, odmah nakon usvajanja Rebalansa 2 budžeta za 2019. godinu od strane kostolačke Skupštine. Većem je predsedavao predsednik kostolačke opštine i predsednik kostolačkog Veća, Serdžo Krstanoski.\nU kabinetu predsednika Krstanoskog većnici su razmatrali i jednoglasno usvojili raspisivanje Javnog poziva za finansiranje posebnih programa u oblasti sporta u okviru Programske aktivnosti: Podrška lokalnim sportskim organizacijama, udruženjima i savezima. Predmet ovog poziva je raspodela sredstava opredeljenih Odlukom o budžetu Gradske opštine Kostolac za 2019. godinu – Rebalans 2 u iznosu od 7 miliona dinara.\nKostolačko Veće usvojilo je i raspisivanje Javnog konkursa za sufinansiranje programa, odnosno projekata crkava i verskih zajednica sa područja Gradske opštine Kostolac u 2019. godini, u ukupnom iznosu od 2.180.000,00 dinara.\nNa sednici su većnici usvojili i raspisivanje Javnog konkursa za dodelu sredstava iz budžeta Gradske opštine Kostolac za finansiranje ili sufinansiranje programa, odnosno projekata NVO i udruženja koja su od javnog interesa za Gradsku opštinu Kostolac u 2019. godini, u ukupnom iznosu od 2.700.000,00 dinara. Prijave na konkurs se podnose u roku od 15 dana od dana objavljivanja u lokalnom listu „Reč naroda“. Takođe, Javni konkursi biće objavljeni i na zvaničnom sajtu Gradske opštine Kostolac.\nNa ovom zasedanju je razmatran i predlog Milene Cerovšek, predsednice Skupštine Gradske opštine Kostolac, da se dozvoli Košarkaškom klubu „Koš“ da naziv kluba promeni u „Koš Kostolac“. Predlog je usvojen, te je donet zaključak Veća kojim se utvrđuje predlog rešenja za davanje saglasnosti za upotrebu imena „Kostolac“ u nazivu kluba „Koš“, koji će biti prosleđen kostolačkoj Skupštini na dalje razmatranje i odlučivanje.\nNa današnji dan, pre 45 godina, iz televizora je odjeknulo prvo TATATATIRA!\nAmbasador Tunisa u ponovnoj poseti Velikom Gradištu\nNastavljena dodela auto sedišta u Požarevcu\n13/03/2018 13/03/2018 P.Panović\nNa Srebrnom jezeru održano 5. Prvenstvo Srbije u ciklokrosu\nBez grejanja Proleterska, Bosanska i Partizanska


Časopis Industrija :: Održana prva SAVA OSIGURANJE Porodična trka\nOva trka, kojom je obeležen Dan Sava Re Grupe, bila je poklon Sava osiguranja svim beogradskim porodicama koje su želele da provedu aktivno jedan danu prirodi, pored reke.\nSava osiguranje je, kao društveno odgovorna kompanija, prepoznala u aktivnostima i organizaciji takmičenja Atletskog saveza Srbije, adekvatnog partnera koga su hteli da podrže u organizaciji ovog sportskog događaja, u kome su, takođe, učestvovali i zaposleni sa svojim porodicama - Sava životnog i Sava neživotnog osiguranja.\nPrisutnima se obratio gospodin Milorad Bosnić, predsednik Izvršnog odbora Sava neživotnogosiguranja: “Dragi učesnici Porodične trke, zadovoljstvo mi je da vas u svoje lično ime i u ime Sava osiguranja pozdravim i poželim dobrodošlicu na Sava osiguranje Porodičnu trku.\nPosebno pozdravljam najmlađe učesnike i kapitene porodica. Verujem da ćete uživati šetajući, trčajući i družeći se i sačlanovima drugih porodica.Sava osiguranje kao deo Sava Re Grupe obeležava Dan kompanije sprovodeći jednu od akcija društveno odgovornogposlovanja. Ove godine odlučili smo da prodržimo organizaciju Prve Porodične trke.\nTakođe, naši zaposleni iz različitihposlovnih jedinica danas učestvuju sa porodicama u Trci.Prijavljeni broj ekipa – porodica, broj svih vas koji ste došli da učestvujete u trci i da se družite je potvrda da smo napravili pravi izbor.Nadamo se da će ovakvi događaji postati tradicionalni.\nŽelim vam da uživate, da se međusobno družite i smejete i ponesete što više lepih utisaka sa današnje Sava osiguranje Porodične trke.”\nBroj prijavljenih učesnika bio je ograničen na 1000, što je činilo ukupno 300 porodica. Iako trka nije bila takmičarskog karaktera, naš „cilj“ prešlo je preko 1000 ljudi koji su tog dana došli i bili deo dodatnog programa Trke - Festivala aktivnih porodica.\nFestival je činilo deset izlagača koji su tokom celog dana delili besplatne keksiće, cedjene sokove, držali čas joge za roditelje i dece, uz aktvno prisustvo animatora i mađioničara koji su ih zabavljali.


Zaplijenjen heroin: Pogledajte snimak hapšenja u akciji "Jug 1" (VIDEO)\nZaplijenjen heroin: Pogledajte snimak hapšenja u akciji “Jug 1” (VIDEO)\nPetak, 19.07.2019., 12:14 Petak, 19.07.2019., 12:14\nU okviru akcije “Jug 1”, koja je izvedena u Kozarskoj Dubici, pripadnici MUP-a RS uhapsili su Emira Hadžipašića iz Bosanske Krupe i Ibrahima Sefitagića iz Prizrena.\nU akciji policija je pronašla i oduzela 1,1 kilogram heroina, a zaplijenjena su i dva vozila “BMW” i “volkswagen phaeton”, manja količina novca i drugi predmeti koji će poslužiti kao dokaz u daljem postupku.\nOsumnjičeni će danas biti predati Okružnom javnom tužilaštvu Prijedoru uz izvještaj za počinjena krivična djela nedozvoljena proizvodnja i promet opojnih droga. Protiv Sefitagića biće podnesena i prijava za falsifikovanje isprava.\nAkcija “Jug 1” rezultat je višemjesečne istrage Uprave za organizovani i teški kriminalitet MUP-a RS, a kako je izgledalo hapšenje pogledajte ovde.\npolicijakozarska dubicahapšenjeheroinjug 1


Najava Archives - Stranica 44 od 74 - Portal Pasaž\nSloga bez predaha: sledi Crvena Zvezda\nPosted: 6. aprila 2017. u 22:35 / Najava, Sport\nSloga igra drugo kolo plej off-a u subotu 8. aprila, a u goste u Požegu dolazi ekipa Crvene Zvezde. Požeški rukometaši pobedil su Zvezdu u Beogradu u zadnjem susretu, ali je između predstojeće utakmice i pobedničke u Beogradu, sledio niz susreta: sa Islanđanima, potom sa Belom Palankom u sredu 5. aprila, a pogled na ovu […]\nMlađe selekcije Slobode na terenu i ovog vikenda\nPosted: 6. aprila 2017. u 11:06 / Najava, Sport\nOvog vikenda će se odigrati dve utakmice 17. kola. Kadeti FK slobode protiv FK Sloge u subotu 8.aprila u 10 časova u Požegi, dok će se omladinci sastati sa FK Fap u nedelju 9. aprila u 15 i 30 časova u Priboju.\nKoncert YU grupe u Požegi za kraj proslave Dana opštine\nPosted: 6. aprila 2017. u 10:48 / Najava, Vesti\nNakon Svečane akademije u sali bioskopa Kulturnog centra Požega u petak 7. aprila od 17 časova, na kojoj će, pored zvaničnog dela, nastupiti i Oliver Njego, obeležavanje Dana opštine nastavlja sa na otvorenom- na Trgu slobode. Od 19 časova na gradskom trgu biće premijerno prikazan promotivni film o Požegi, a potom sledi muzički program. Požeška […]\nRepertoar bioskopa Art: od 6. do 12. aprila\nPosted: 6. aprila 2017. u 09:29 / Najava\nSALA 1 u 18 h – sinhronizovano na srpski 3D cena ulaznice: 300,00 SALA 2 u 19 h – sinhronizovano na srpski 2D cena ulaznice: 250,00 ŠTRUMPFOVI: SKRIVENO SELO/ Smurfs: The Lost Village Žanr: animirani, avantura, komedija, 3D, 2D Dužina trajanja: 89 min. Uloge: Slobodan Ninković, Bojan Perić, Tamara Aleksić, Anđelka Prpić, Iva Stefanović, Anđela […]\nSloga domaćin u revanšu KUP-a Srbije: 5.april\nPosted: 5. aprila 2017. u 11:22 / Najava, Sport\nRukometaši Sloge u sredu 5. aprila dočekuju ekipu Bele Palanke u revašu četvrtfinala KUP-a Srbije, a utakmica u Hali sportova počinje od 19 časova. Vodeći tim Prve lige Istok, Bela Palanka poražena je u prvoj utakmici na domaćem terenu rezultatom 30: 27, a Sloga je na domaćem terenu ubedljivi favorit. Naredna utakmica Požežana je u […]\nPromocija knjige „Kuća nesagorivih reči“ u Požegi: 5. april\nPosted: 5. aprila 2017. u 04:03 / Najava\nNaučna monografija istoričara i nekadašnjeg upravnika Narodne biblioteke Srbije, Dejana Ristića, „Kuća nesagorivih reči: Narodna bibliteka Srbije 1838- 1941“ biće predstavljena požeškoj publici u Gradskoj galeriji u sredu 5. aprila od 18 časova. Na promociji knjige govoriće autor, i dr Jasmina Brzulović Stanisavljević ispred Univerzitetske biblioteke „Svetozar Marković“, a organizator književne večeri je Narodna biblioteka […]\nTri književna događaja u jednom danu: Biblioteka u Čajetini: 4. april\nPosted: 3. aprila 2017. u 12:33 / Najava, Vesti\nBiblioteka “Ljubiša R. Đenić” u Čajetini u utorak, 4. aprila, organizuje tri književna susreta sa svojom čitaocima, odnosno promociju tri knjige: “Urnebesna fizika” namenjenu najmlađima, potom delo “Kuća nesagorivih reči”, i “Izabrana pisma književnika iz Arhivske zbirke Joce Vujića u Univerzitetskoj biblioteci „Svetozar Marković“. Učesnici sve tri promocije su i autori knjiga: Branko Stevanović, Dejan […]\nIzložba AD ACTA Istorijskog arhiva Užice u Gradskoj galeriji Požega: 4. april\nPosted: 3. aprila 2017. u 12:06 / Najava\nU Gradskoj galeriji Požega u utorak 4. aprila od 19 časova otvara se izložba AD ACTA, postavka Istorijskog arhiva Užice, autora Željka Markovića, direktora i višeg arhiviste Istorijskog Arhiva Užice. Izložba je sastavni deo progama obeležavanja Dana opštine Požega , a istovremeno je rezultat dugogodišnje saradnje Istorijskog arhiva Užice i Kulturnog centra Požega, kao i […]\nPrvi put u Užicu Rueda de casino na Trgu partizana: 1. april\nPosted: 31. marta 2017. u 20:36 / Najava\nU subotu 1. aprila u 16 časova (po lokalnom vremenu) hiljade plesača širom sveta će zaigrati na gradskim trgovima. Rueda De Casino Multi Flesh Mob je javna manifestacija kojom se obeležava Svetski dan ruede. Rueda De Casino je kružna formacija dva ili više parova u kojoj je jedna osoba vođa, te im diriguje plesnu figuru […]


Izvor: B92, 15.Apr.2018, 19:08\nKonzerve tunjevine sadrže sto puta više cinka od dozvoljene granice, navodi se u studiji sprovedenoj na Univerzitetu u Bingamtonu u Njujorku, čiji su rezultati objavljeni u časopisu "Food and Function".\nOve količine cinka mogu da oštetite ljudska creva.\n"Povećanje propustljivosti creva nikako nije dobro jer to znači da jedinjenja, koja ne bi trebalo da uđu u krvotok, mogu tu da dospeju. Ovo stanje zove se "sindrom propusnog creva" i može da izazove multiplu >> Pročitaj celu vest na sajtu B92 << sklerozu. U suštini dolazi do oštećenja imuniteta zbog materije koje organizam apsorbiruje kroz propusna creva", objašnjava vodeći naučnik studije Grečen Maler.\nPovišen nivo cinka u organizmu manifestuje se kroz povraćanje, mučninu, gubitak svesti i visoku temperaturu.\nNaučnici su analizirali sadržaj konzervi kukuruza, tunjevine i piletine.\nIspostavilo se da najviše cinka sadrže konzerve tunjevine.\nNajveća koncentracija ovog elementa nalazi se u sredini konzerve, i to sto puta više od dozvoljene granice. Nakon tunjevine, sledi piletina.\nVelike količine cinka u organizmu mogu da prouzrokuju pad gvožđa i glukoze.\nNaučnici upozoravaju da dugoročna izloženost previsokom nivou cinka može da ima ozbiljne posledice na zdravlje.


Nakon Amerike Nogometni savez BiH traži talente u Minhenu\nKamp za mlade fudbalere bh. porijekla koji žive u inostranstvu „Otvorena vrata“ ovog mjeseca održava se u Denveru (SAD), a na završnicu selektivnog kampa ispred Nogometnog/Fudbalskog saveza BiH (N/FS BiH) od 23. maja otputovali su koordinator omladinskih selekcija Murat Jaha i selektor „U-21“ reprezentacije BiH Darko Nestorović.\n„N/FS BiH je rukovodeći se strategijom razvoja omladinskog nogometa, a slijedom akcije ‘Otvorena vrata’ dao mogućnost svim potencijalnim kandidatima za razne reprezentativne selekcije, da kroz četiri odigrane utakmice pokažu kvalitet i nogometnu vještinu. Igrači koji se budu istakli i zadovoljili kriterije savremenog nogometa biće evidentirani i u budućim utakmicama naših nacionalnih selekcija dobiće pozive“, rekao je Denijal Pirić, Tehnički direktor Saveza.\nZahvalio se saradnicima iz SAD-a i najavio nove akcije.\n„Zahvaljujemo se prijateljima Saveza iz SAD-a koji su uložili napor i uvodnom predselekcijom izdvojili 120 najkvalitetnijih igrača, a naši stručnjaci dobili mogućnost da proberu najkvalitetnije. Slijedom ovog primjera početkom avgusta ove godine biće održan kamp ‘Otvorena vrata’ i u Minhenu“, kazao je Pirić.


Opširnije: Utvrđeno poreklo Čeljabinskog meteorita\nOpširnije: Jeste li videli bolid??? 6 komentare\nDatum kreiranja: subota, 05 januar 2013 17:03\nMeteorski roj Quadrantidi je prvi roj koga prati ARAO u periodu od 1-6. januara\nOpširnije: ARAO - Quadrantidi – 2013.\nDatum kreiranja: utorak, 25 decembar 2012 15:11\nUrsidi su meteorski roj koji potiće od komete Tuttle.\nARAO – Geminidi – 2012.\nDatum kreiranja: utorak, 18 decembar 2012 12:41\nRoj Geminidi ( 4 – 16. Decembra ) je pouzdan iz godine u godinu, i proučavan je kroz dugi niz godina.\nOpširnije: ARAO – Geminidi – 2012.\nOrionidi - glasnici Halleyeve komete\nOrionidi - oktobar 2012


Leskovac: Omaž Nebojši Glogovcu | Kaleidoskop\nU holu na prvom spratu Leskovačkog kulturnog centra biće predstavljene tri nove knjige sa temama iz sveta filma, dok će posetioci festivala moći da pogledaju i četiri izložbe, u različitim prostorima LKC-a. Novitet na ovogodišnjem izdanju LIFFE festivala je predstavljanje novih serija iz domaće i regionalne produkcije, a publika će biti u prilici da dobije informacije i o snimanju nastavka bioskopskog hita Južni vetar.\nUz atraktivan tribinski program "U krupnom planu", u kome će glumačke zvezde razgovarati o svojim karijerama, prateći program će zaključiti Konferencija reditelja.\nU četvrtak, 19. septembra u 17 časova, u Holu Leskovačkog kulturnog centra na prvom spratu, biće predstavljena monografija našeg proslavljenog glumca Nebojše Glogovca, koju je priredila Tatjana Nježić. Veliki doprinos knjizi dale su Nebojšine kolege i prijatelji, koji su u autorskim tekstovima na osoben način osvetlili njegov lik i delo. Čitaoci u ovoj knjizi imaju priliku da pročitaju i autorizovane beleške velikog glumca, nastale u martu 1999. godine.\nU izložbenom programu, istog dana će biti otvorena izložba "Nebojša Glogovac" koju je priredila Maja Medić, a narednog dana u Velikom holu Leskovačkog kulturnog centra u fokusu je izložba "Živojin Žika Pavlović – crteži i slike" autorke Dr. Zoje Bojić.\nNarednog dana na istom mestu, od 17 časova će se govoriti o knjizi "Sjaj crnog" Veljka Radosavljevića. Ovo delo nije samo nov doprinos sagledavanju fenomena crnog talasa u srpskoj kinematografiji, nego, između ostalog, i svojevrsni kritički dijalog sa delima prethodnika. U subotu, 21. septembra u 17 časova biće predstavljena i knjiga Bora Draškovića "Rečnik reditelja".\nTokom LIFFE festivala biće predstavljeno i nekoliko domaćih i regionalnih serija. Pilot epizoda serije "Grupa" reditelja Uroša Tomića biće prikazana van takmičarske konkurencije u petak, 20. septembra u 17 časova u Narodnom pozorištu, a o ovom ostvarenju će se govoriti i na tribinskom programu istog dana u 12.30 popodne, u holu na prvom spratu Leskovačkog kulturnog centra.\nPilot epizoda Srpsko-crnogorske serije reditelja Gorana Gajića "Dug moru" na repertoaru će biti u subotu 21. septembra, takođe od 17h u Narodnom pozorištu, dok će se od 12:30 o seriji govoriti u holu na 1. spratu LKC-a.\nPilot epizoda druge sezone serije "Biser Bojane" reditelja Mime Karadžića na repertoaru je u nedelju 22. septembra u Narodnom pozorištu od , dok će prva epizoda druge sezone "Senki nad Balkanom", u režiji Dragan Bjelogrlića, biti prikazana u 21 čas na zatvaranju festivala u Narodnom pozorištu. Tribinski program, na kome će razgovarati o ove dve serije, počeće istog dana u 12:30 popodne u holu Leskovačkog kulturnog centra na prvom spratu. Takođe, u ovom prostoru će u četvrtak 19. septembra od 12:30 biti predstavljen film "Južni vetar 2", kao i četvrta sezona serije "Ubice moga oca".\nTribinski program "U krupnom planu" ugostiće u bioskopu LKC-a proslavljene domaće i regionalne glumce Miloša Bikovića (18. septembar u 17h), Gorana Bogdana (19. septembar, 18h) i Bogdana Diklića (20. septembar, 18h). Prateći program će kompletirati konferencija reditelja, koja će se odigrati u Foto klubu LKC-a, u subotu 21. septembra u 13:30.


Kantonalna vlada ne odgovara na zahtjeve radnika - INFORMACIJA JE KAPITAL - Capital.ba\nKantonalna vlada ne odgovara na zahtjeve radnika\n01. sep. 2015. 19:56 Objavljeno u PRIVREDA\nTUZLA, Nezadovoljni radnici nekoliko propalih firmi, koji protestuju sedam dana ispred zgrade Vlade Tuzlanskog kantona, rekli su danas da ta kantonalna institucija još nije odgovorila na njihove zahtjeve.\n“Rekli su nam da čekamo stečajni postupak i da će nam to biti plaćeno iz stečajne mase“, rekla je bivša radnica “Aide” Ulfeta Mulić i dodala da Zakon o prijevremnom penzionisanju ističe ove godine, tako da penzionisanje radnici neće dočekati.\nRadnici ostaju isred zgrade Vlade Tuzlanskog kantona do ispunjenja zahtjeva. Najavili su da će sutra ići pred Skupštinu Tuzlanskog kantona, gdje će tražiti od odgovornih sazivanje vanredne sjednice o rješavanju njihovih problema. Srna\nKljučne riječi: izbor, protesti, radnici, tuzlanski kanton, vazno, vlada\nCvijanović: Vlada nastavlja da oživljava privredu\nU Tuzlanskom kantonu stabilizovano stanje nakon socijalnih nemira


NSRS usvojila zaključake o reviziji presude: Osuda odluke bošnjačkog političkog rukovodstva – Zvornik Danas\nNaslovna/izbor urednika/NSRS usvojila zaključake o reviziji presude: Osuda odluke bošnjačkog političkog rukovodstva\nBanjaluka – Narodna skupština Republike Srpske odbacila je i oštro osudila odluku bošnjačkog rukovodstva u BiH da pokrene reviziju presude pred Međunarodnim sudom pravde u Hagu, donesenu protiv volje drugih konstitutivnih naroda u BiH, a predstavnike Srpske u institucijama BiH pozvala da iskoriste sva sredstva da onemoguće donošenje odluka dok ne budu riješena pitanja vitalna za Srpsku.\n„Smatramo da ova odluka predstavlja najdirektnije kršenje Ustava BiH i opšteg okvirnog sporazuma za mir u BiH“, navodi se u zaključcima usvojenim nakon rasprave o informaciji o zahtjevu za reviziju presude Međunarodnog suda pravde po tužbi BiH protiv Srbije.\nNarodna skupština Republike Srpske smatra da ovakav način donošenja odluka, navodno u ime BiH, kojim se služe predstavnici bošnjačkog naroda, a bez poštivanja procedura predviđenih Dejtonskim mirovnim sporazumom i učešća drugih konstitutivnih naroda u donošenju odluka u ime BiH, zahtijeva hitno i jasno reagovanje međunarodne zajednice, odnosno zemalja koje su garanti Dejtonskog mirovnog sporazuma.\n„Zbog navedenog djelovanja bošnjačkog političkog rukovodstva još jednom se potvrdila neophodnost da je za odluke od vitalnog interesa za Republiku Srpsku i konstitutivnog sprskog naroda koje se donose na nivou zajendičkih institucija BiH, potrebno dobiti saglasnost organa i institucija Republike Srpske, da bi dejtonski položaj Srpske, kao i prava i položaj srpskog konstitutivnog naroda u BiH bili adekvatno predstavljeni i zaštićeni.\nNarodna skupština poziva predstavnike Republike Srpske u zajedničkim institucijama BiH da iskoriste sva pravna i politička sredstva radi onemogućavanja donošenja bilo kakvih odluka na nivou zajedničkih institucija BiH, sve dok se ne riješe pitanja vitalna za Srpsku, kao što su akti u vezi sa Sudom i Tužilaštvom BiH, rješavanje pitanja imovine i druga.\nParlament Srpske apeluje na sve političke aktere u Republici Srpskoj da o svim pitanjima od posebnog značaja za Srpsku pokažu neophodno jedinstvo, ozbiljnost i odgovornost prema Republici Srpskoj.\nNarodna skupština Republike Srpske čvrsto stoji na poziciji odbrane slova Dejtonskog mirovnog sporazuma i prava koja Republici Srpskoj prema tom sporazumu pripadaju.\nUkazuje se na neophodnost donošenja akta o Ustavnom sudu BiH i pokretanja parlamentarne procedure koja bi omogućila odlazak stranih sudija iz Ustavnog suda BiH.\nNarodna skupština Republike Srpske zadužila je Vladu Srpske da, u saradnji sa predstavnicima Republike Srpske na nivou zajedničkih organa BiH, a radi jačanja evropskog puta, pripreme odgovor Republike Srpske na sva trenutna pitanja koja će biti upućena svim relevantnim međunarodnim institucijama.\nSkupština Srpske odbacuje praksu jednostranog odlučivanja i uzurpacije zajedničkih organa BiH.\nNarodna skupština Srpske smatra da je član Predsjedništva BiH Bakir Izetbegović prekršio Ustav BiH i traži pokretanje krivične odgovornosti protiv svih onih koji su učestvovali u pokretanju nelegitimne revizije presude Međunarodnog suda pravde.\nTraži se od institucija na nivou BiH i Federacije BiH da ispune sve prethodne mjere iz Pisma namjere koje su preduslov za realizaciju Reformske agende na putu ka EU.\nNarodna skupština Srpske smatra da je na putu ka EU neopravdano dalje postojanje visokog predstavnika za BiH, pa stoga, kao strana potpisnica aneksa 10 Dejtonskog mirovnog sporazuma traži ukidanje ove institucije.\nParlament Srpske, uz zaključke, usvojio je i informaciju o zahtjevu za reviziju presude Međunarodnog suda pravde protiv Srbije.\nZa predložene zaključke glasalo je 46 poslanika, uzdržana su bila 23 poslanika opozicije, a niko nije glasao protiv.\nNasljednik "Džamba" poginuo u "poršeu" (video)


„Želja" potvrdila status „prvoligaša" - Radio televizija Pančevo\n20. maja 2021. 20. maja 2021. 0120\nFudbaleri „Železničara“ takmičenje u Prvoj ligi Srbije završili su na 10. mestu. U poslednjem kolu, na gostovanju u Novom Sadu, slavio je domaćin Kabel 2:0. Primarni cilj, opstanak u prvoligaškom društvu je ispunjen, i pančevački klub sezonu za nama može smatrati uspešnom.\nPremijernu sezonu u Prvoj ligi Srbije fudbaleri „Železničara“ su završili na 10.mestu. Primarni cilj – opstanak u ovom rangu takmičenja je ispunjen i u redovima pančevačkog kluba mogu biti zadovoljni iako su poslednju utakmicu, gostovanje u Novom Sadu ekipi Kabela, završili porazom. Bilo je 2:0 za domaćine. U meču bez ikakvog rezultatskog značaja, prvoligaški status obezbeđen je kolo pre kraja, kada je trener Dragan Aničić šansu dao igračima koji je nisu dobijali tokom godine.\nKad pogleda unazad, Aničić smatra da je za ovih pet meseci, koliko sa klupe vodi „Želju“, urađen veliki posao.\nStrateg „Želje“ naglašava da bez obzira na ambicije uvek treba biti i realan.\nNa kraju ističe da stručni i igrački kadar imaju podršku Uprave i da je zahvaljujući odličnoj saradnji unutar kluba i postignut zacrtani cilj.\n„Želja“ je u svom premijernom učešću u Prvoj ligi Srbije sačuvao status „prvoligaša“. Prve ocene su da je tokom prolećnog dela sezone viđeno mnogo toga dobrog i pozitivnog, ali nema sumnje da će u danima koji slede učinak „Stare dame sa Tamiša“ tek biti detaljno analiziran.\nUklonjene velike divlje deponije na teritoriji grada Vršca\nZorana Stekovic 1. avgusta 2020. 2. avgusta 2020.


Savet REM-a je reagovao je saopštenjem na tekst CINS-a o izveštaju Regulatornog tela za elektronske medije o medijskom izveštavanju tokom izborne kampanje 2016 i u saopštenju optužio CINS za spinovanje i “insistiranje na glupostima”. U CINS-u kažu da je REM u saopštenju potvrdio autentičnost informacija koje su objavili dodajući da ovim završavaju komunikaciju putem saopštenja, jer to nije način na koji državne institucije treba da odgovaraju novinarima koji štite interes građana. Kako se iz saopštenja Saveta REM nije moglo nedvosmisleno zaključiti da li ovo regulatorno telo osporava ili ne izveštaj koji je objavio CINS, to pitanje smo postavili članici ovog Saveta Oliveri Zekić. Ona, međutim, i nakon insistiranja, nije dala nedvosmislen odgovor.\nCentar za istraživačko novinarstvo (CINS) objavio je juče izveštaj REM-a o medijskom izveštavanju tokom izborne kampanje 2016. koje ovo telo, iako statut REM-a predviđa javnost u radu, do danas nikada nije objavilo. Izveštaj do koga je došao CINS pokazuje da su tokom kampanje za izbore 2016. godine televizije s nacionalnom frekvencijom favorizovale vladajuću Srpsku naprednu stranku.\nReagujući na ovaj tekst, Savet REM-a objavio je saopštenje u kome ne postoji nedvosmisleni demanti autentičnosti izveštaja, ali se zato novinari ovog istraživačkog centra optužuju da žele da dokažu “da je zemlja ravna ploča”, a u tom kontekstu pomenuti su i američki košarkaš Kajri Irving, Dragan Đilas i bojkot izbora.\nSamo “insistiranjem na glupostima” može se objasniti pokušaj CINS “da ponovo dokažu postojanje famoznog izveštaja REM-a, na šta smo dva puta odgovarali, pokazali pravi izveštaj, koji je, za razliku od ‘njihovog’ zaveden, ima potpis, pečat i još je, uz sve to i objavljen, ali, ne vredi”, navodi se u saopštenju.\nU neobičnoj formulaciji koju je moguće tumačiti na različite načine REM tvrdi da delovi izveštaja koji je objavio CINS postoje u pravom izveštaju i da su, zvanično, poslati Savetu za borbu protiv korupcije.\nU saopštenju koje potpisuje Savet REM-a navodi se da izveštaj nije bio tajan.\n“Tokom kampanje su periodični izveštaji o zastupljenosti razmatrani na sednicama Saveta REM, ali nisu objavljivani, o čemu su upoznati predstavnici Parlamentarne Skupštine Saveta Evrope i članovi Ograničene misije OEBS/ODIHR, na zajedničkom sastanku”, navodi se u saopštenju.\n“Kada je kampanja završena, više organizacija je objavilo izveštaje o zastupljenosti, te završni izveštaj Savet REM nije ni razmatrao, jer nije bilo nikakve potrebe za tim, pošto, osim objavljivanja već poznatih brojki o vremenu nečijeg pojavljivanja, REM ništa drugo nije mogao da radi, jer ne može da uređuje programe komercijalnih televizija, niti da određuje ko će se i koliko na njima pojavljivati”, stoji u saopštenju.\nCINS: REM potvrdio naše pisanje, prestaje komunikacija saopštenjima\nCentar za istraživačko novinarstvo reagujući na ovo saopštenje objavio je tekst pod nazivom “REM potvrdio pisanje CINS-a” u kojem kažu da je REM u svom saopštenju naveo “da su izveštaj imali, ali da ga nisu razmatrali”.\nOdgovarajući na tvrdnje iz saopštenja da su ove informacije novinari mogli da saznaju u REM-u, CINS navodi da je REM dobio upit za intervju u vezi sa izveštajem o radu medija u kampanji 2016, ali da na njega nisu pristali niti su na poslata pitanja odgovore dostavili.\n“Novinari su poslali imejl 16. avgusta uz molbu da nam obezbede sagovornika u narednih sedam dana. Kako nismo dobili odgovor, 23. avgusta im je stigao drugi imejl sa konkretnim pitanjima: zbog čega je REM tvrdio da izveštaj ne postoji; zašto izveštaj nikada nije objavljen; da li je izveštaj bio na dnevnom redu Saveta REM-a i, ukoliko jeste, tražili smo datum sednice na kojoj se razgovaralo o tome” , navodi CINS.\nOni su takođe, ovim putem pozvali REM da objave periodične izveštaje, kao i sve dokumente koje su ranije tražili, a koje nikada nisu poslali.\n“Time završavamo i komunikaciju putem saopštenja, jer to nije način na koji državne institucije treba da odgovaraju novinarima koji štite interes građana. Gospoda iz REM-a nas uvek mogu dobiti na brojeve telefona i imejl adrese koje smo im poslali”, dodaje se u saopštenju Centra za istraživačko novinarstvo.\nZekić na pitanje da li osporava autentičnost izveštaja REM: Ne znam, niti me zanima šta objavljuje CINS\nKako se iz današnjeg saopštenja Saveta REM nije moglo zaključiti da li ovo regulatorno telo osporava autentičnost informacija koje je CINS objavio ili ne, to pitanje uputili smo članici ovog Saveta Oliveri Zekić koja međutim ni nakon insistiranja nije dala nedvosmislen odgovor.\n“Osporavam apsolutno sve što radi CINS, pošto jednu lažnu priču o REM-u, ranije plasiranu, pokušavaju da pokriju drugom, takozvanom eksluzivnom. Izveštaj nije nikakva ekskluziva, jedini zvanični postoji u Agenciji za borbu protiv korupcije”, tvrdi Zekić i dodaje da REM ne radi ništa tajno.\n“Kada je reč o tome koliko je sekundi, minuta ili sati neko bio na nekoj komercijalnoj (privatnoj) televiziji, to su podaci koji se posle izbora nebrojeno puta vrte na svim medijima i istovremeno to je nešto nad čim REM nema nikakve ingerencije. Nad uređivačkom politikom tih medija nemamo ovlašćenja, niti su minutaže u predizbornom informativnom programu privatnih televizija određene zakonom. Ukratko – mogu da emituju šta god i koliko god žele. Zamislite da u Americi neko brani CNN-u da radi kampanju protiv Trampa ili FOX-u da favorizuje Hilari Klinton?”, navela je Zekić.\nNa dodatno pitanje Insajdera da li, ukoliko tvrdi da izveštaj nije ekskluziva, znači da je izveštaj koji CINS objavio autentičan, Olivera Zekić je odgovorila: “Ne znam, niti me zanima šta objavljuje CINS”.\nPo računici REM, SZS prošle nedelje „uvećao prednost“ u medijima u odnosu na SNS\n← Toliko sam umorna\nVOICE: Pripadnik Noćnih vukova iz Inđije osumnjičen za zastrašivanje novinarke Verice Marinčić →


Usvojene odluke o osnivanju Turističke organizacije i Razvojne agencije - KVorum.net / Kotor-Varoš -\nUsvojene odluke o osnivanju Turističke organizacije i Razvojne agencije\nAutor: Slaven Šubara / Datum: 01.06.2017. 18:58\nOdbornici Skupštine opštine /SO/ Kotor Varoš su na današnjem zasjedanju donijeli odluku o osnivanju Turističke organizacije i Razvojne agencije za lokalni i ekonomski razvoj opštine Kotor Varoš.\nPromocija turizma i izvornih vrijednosti, kao i unapređenje privrede stvaranjem poslovnog ambijenta, osnovni su razlozi osnivanja pomenutih ustanova.\nPo riječima sekretara SO Kotor Varoš Snežane Jurić jedan od razloga donošenja ove odluke je i dobijanje BFC sertifikata i ulazak opštine Kotor Varoš u krug lokalnih zajednica sa povoljnim poslovnim okruženjem.\nZa vršioca dužnosti direktora Turističke agencije imenovan je Miodrag Petrović, dok će funkciju vršioca dužnosti Agencije za razvoj obavljati Predrag Tešić.\nJednoglasno su donijete odluke o izradi izmjene dijela Regulacionog plana „Ripište-Bare“ u uklanjanju objekta bivše kafane „Stari kesten“ i stare škole u Šipragama, koje su u ruševnom stanju i ugrožavaju bezbijednost pješaka i učesnika u saobraćaju.\nOdbornici lokalnog parlamenta su usvojili rješenja o razrješenju i imenovanju vršioca dužnosti preduzeća i ustanova čiji je osnivač opština Kotor Varoš, a za načelnike Odjeljenja opšte uprave i stambeno-komunalnih poslova ponovo su imenovani Slaven Momić i Slobodan Gelić.\nPrethodna vijest: Obilježeno 25 godina 2. Bataljona 22. Pješadijske brigade VRS Sljedeća vijest: Osveštanje crkvene sale u Šipragama na Duhove


Dodik: Mi ne obećavamo - mi radimo - Lokalni izbori u BiH 2020\nFoto: Srna | Dodik: Mi ne obećavamo - mi radimo\nSrna 19.10.2020 15:50\nLOPARE - Predsjednik SNSD-a Milorad Dodik i potpredsjednik stranke Radovan Višković prisustvovali su danas potpisivanju sporazuma o koalicionoj podršci SNSD-a kandidatu DNS za načelnika opštine Lopare Srećku Iliću i najavili da će ovo okupljanje za Lopare omogućiti brži razvoj lokalne zajednice.\n"Mi se ne odričemo partnerstva sa DNS i svjedoci smo potpisanog sporazuma SNSD i DNS u Loparama o zajedničkom kandidatu i njegovoj pobjedi", rekao je Dodik u obraćanju odborničkim kandidatima SNSD, te dodao da će biti nastavljena i saradnja s ministrom DNS-a Đorđem Popovićem koji je iz ove opštine.\nNa svečanosti u Domu kulture Dodika je dočekala i zagrlila majka tri poginula borca Joka Milovanović, kojoj je u Loparama izgrađena kuća sredstvima iz kabineta predsjednika Republike, za vrijeme kada je Dodik bio na toj funkciji, a on je svoje obraćanje započeo pozdravom i izrazima poštovanja ovoj majci.\nDelikatno je vrijeme, rekao je Dodik i naveo da se u odnosima sa DNS ne dešava ništa suštinsko, te da imaju različita mišljenja u vezi s vođenjem sektora putne privrede i da očekuje da će problemi biti brzo riješeni.\n"DNS i SNSD su dugogodišnji partneri, a ova saradnja u Loparama pokazuje da to partnerstvo živi, da će opstati i da neće biti pokolebano", rekao je Dodik.\nOn je naglasio da je Republika Srpska stabilna i da neće imati nijedan problem ako DNS ipak odluči da ode iz koalicije.\n"Mi se nećemo baviti sječama, pokušaćemo ponovo da uspostavimo dobre odnose, ne želimo da izgubimo nikoga jer nas je u Republici Srpskoj malo, jedva preko milion, živimo rasuti i veoma je važno da budemo okupljeni", poručio je Dodik.\nNavodeći da je okupljanje i osnov kampanje SNSD, okupljanje za Lopare, za Republiku Srpsku, oko zajedničkih projekata lokalnih zajednica i Vlade Srpske, Dodik je poručio da je Republika Srpska postala sposobna da finansira značajan razvoj.\n"Da nije korone, bila bi ovo jedna od najboljih poslovnih godina Republike Srpske, a to je pokazao suficit iskazan u prva tri mjeseca", rekao je Dodik i naveo da samo stabilnost, okupljanje i saradnja omogućavaju razvoj.\nOn je poručio da SNSD u kampanji ništa ne obećava, nego pravi inventuru onoga što su uradili i istakao da uspješno vode Republiku Srpsku.\nPotpredsjednik SNSD Radovan Višković pozvao je građane Lopara da na izborima glasaju za saradnju lokalne vlasti s institucijama Republike Srpske i time omoguće brži razvoj svoje opštine.\nNosilac odborničke liste SNSD-a Lopare Savo Cvijetinović poručio je da je u Loparama vrijeme za promjenu vlasti, koja već tri decenije ovu opštinu "vuče unazad".\nOn je kao prvi projekat nove vlasti najavio rješavanje problema vodosnabdijevanja, te dodao da će do izbora obezbijediti i obnovu putne infrastrukture, uz podršku Vlade Republike Srpske.\nKandidat DNS-a za načelnika opštine Lopare Srećko Ilić, koji ima koalicionu podršku SNSD-a, naveo je da je Vlada u Lopare od 2006. godine uložila 27 miliona KM, te da budući razvoj značajno zavisi od saradnje, podrške i zajedničkog djelovanja.\nMolorad Dodik SNSD Lopare DNS Izbori


Promocija novog stvaralaštva - prvi koncert za harmoniku i orkestar - Novi Sad - Evropska prestonica kulture\nPromocija novog stvaralaštva – prvi koncert za harmoniku i orkestar\nObjavljeno 23/05/2017 u kategoriji: Vesti\nFondacija „Novi Sad 2021“ kao glavnu stratešku odluku, za prvu godinu rada, postavila je zadatak da osnaži ljudske i prostorne kapacitete sa ciljem promovisanja novih vidova stvaralaštva.\nTim povodom, Fondacija je dala svesrdnu podršku projektu „Eufonija“ i koncertu koji spaja harmoniku sa simfonijskim instrumentima, što je prvi ovakav koncert u Srbiji. Nastup simbolično počinje u 20:21 čas u Studiju M, u subotu 27. maja, koncertom za harmoniku i orkestar „Nova srpska muzika za harmoniku – omaž Bručiju“. Biće to prilika da premijerno u istoriji muzičke umetnosti u Srbiji čujemo koncert za harmoniku i orkestar mladog kompozitora iz Srbije Lazara Đorđevića. Solista na harmonici biće Darko Dimitrijević, a specijalni gost koncerta je Aleksandar Stahovski, prošlogodišnji pobednik Festivala klasične harmonike u Puli. Događaj je značajan i po tome što koncertom „Nova srpska muzika za harmoniku – omaž Bručiju“ zvanično započinje međunarodna saradnja sa Hrvatskom, odnosno partnerskim festivalom u Puli, uspostavljena krajem 2015. godine.\nInternacionalni festival harmonike i kamerne muzike „Eufonija“ nastao je iz želje da se u Novom Sadu razvije festival svetskog glasa i promoviše umetnost harmonike na visokom nivou, kao i da to bude manifestacija koja će okupiti mlade talentovane akordeoniste iz cele Evrope i biti bitan faktor u njihovoj umetničkoj karijeri.\nFestival obuhvata tri segmenta: takmičarski, edukativni (predavanja eminentnih ljudi iz sveta klasične muzike) i kulturni (večernji koncerti).\nOve godine, program festivala je u znaku obeležavanja važnog jubileja za Novi Sad i klasičnu harmoniku – 100 godina od rođenja kompozitora Rudolfa Bručija.\nKako naglašavaju organizatori, po ocenama ljudi iz branše, takmičara i posetilaca, festival „Eufonija“ se ubraja u jednu od najperspektivinijih manifestacija tog tipa na Balkanu.\nDrugi internacionalni festival harmonike i kamerne muzike „Eufonija“ održaće se u Novom Sadu od 25. do 28. maja, a više informacija možete pronaći na zvaničnom sajtu festivala, na adresi www.eufonijafest.com.


Izborni predmeti prelaze u sekcije, informatika obavezan predmet - Moje dete\nPočetna Vesti Obaveštenja Izborni predmeti prelaze u sekcije, informatika obavezan predmet\nInformatika će od naredne školske godine biti obavezan predmet\nInformatika će od naredne školske godine konačno zauzeti svoje pravo mesto u obrazovnom sistemu Srbije.\nInformatika se uvodi kao obavezan predmet za učenike petog razreda, tako je odlučeno na današnjoj sednici Nacionalnog prosvetnog saveta (NPS).\nNaime, na predlog Ministarstva prosvete, Zavod za unapređenje obrazovanja i vaspitanja uradio je nastavni plan za drugi ciklus osnovnog obrazovanja, a NPS je na današnjoj sednici usvojio plan za peti i šesti razred osnovne škole, a izuzeti su sedmi i osmi razred, jer na plan za njih ima dosta primedbi.\nOsim uvođenja informatike i računarstva kao obaveznog predmeta, Plan nastave za peti razred predviđa i još dva nova predmeta, a to su fizičko i zdravstveno vaspitanje, tehničko i tehnologija.\nSvi izborni predmeti se ukidaju i prelaze u sekcije\nUkidaju se i svi izborni predmeti i prelaze u sekcije, a ostaju obavezni izborni predmeti, građansko, veronauka, drugi strani jezik.\nUkida se i izabrani sport, koji je do sada bio treći čas fizičkog vaspitanja, a ubuduće će petaci imati dva časa obaveznog fizičkog i zdravstvenog vaspitanja i kao i čas i po obavezne vannastavne aktivnosti.\nSvi nastavnici koji strahuju da će zbog ukidanja izbornih predmeta ostati bez norme, ohrabrila je izjava pomoćnice ministra prosvete Vesne Nedeljković koja je naglasila da im neće biti smanjen fond časova.\nNacionalni prosvetni savet prošle godine nije usvojio predlog Ministarstva prosvete da se informatika uvede kao obavezan predmet uz obrazloženje da sve škole nisu dovoljno opremljene računarima, a predsednik NPS Aleksanar Lipkovski kaže da su za godinu dana napravljeni ozbiljni koraci u rešavanju tog problema.\nNedeljković je rekla da će za nabavku računara u školama biti obezbeđena sredstva – 23 miliona dinara, i da su tenderi u toku, a da će za obuku nastavnika informatike biti utrošeno 26 miliona dinara.\nPrethodni članakO drugarstvu – „Šta je pravo, a šta lažno drugarstvo“\nSledeći članakJaja u ishrani dece – sve što treba da znate o jednoj od najvažnijih namirnica


Galaxy Z Flip Thom Browne edicija za one koji se ne plaše da eksperimentišu - Domino Magazin\nNaslovna Pri ruci Galaxy Z Flip Thom Browne edicija za one koji se ne plaše...\nGalaxy Z Flip Thom Browne edicija za one koji se ne plaše da eksperimentišu\nVodeći mediji, influenseri i poznate ličnosti su pre neko veče imali priliku da prisustvuju ekskluzivnom, intimnom događaju u okviru Nedelje mode u Njujorku, u organizaciji kompanije Samsung i vrhunskog modnog brenda Thom Browne. Razlog za ovo okupljanje, u možda neobičnom spoju tehnologije i visoke mode, bilo je predstavljanje nove edicije Galaxy Z Flip sklopivog telefona, u bojama karakterističnim za čuvenog njujorškog dizajnera.\nTom Braun je u svetu poznat kao dizajner koji je promenio i osavremenio uniformu današnjice – muško odelo. Preispitujući tradicionalne proporcije, Braunov dizajn dosledno prenosi pravi američki senzibilitet, ukorenjen u kvalitetnoj izradi i preciznim krojevima. Njegov zaštitni znak su konceptualne revije, koje privlače pažnju širom sveta, zbog provokativnih i dramatičnih tema i postavki, a najnovija saradnja sa Samsungom nije ništa drugačija.\nU cilju proslavljanja početka ove nesvakidašnje kolaboracije, gosti su prisustvovali i uživali u live performansu, nakon čega su mogli da i sami isprobaju ovu modnu ikonu među telefonima za sezonu 2020/2021. Po uzoru na uređaj u čiju čast je i organizovan, događaj je bio savršena kombinacija visoke mode i tehnoloških inovacija, predstavljajući vanvremenski stil i vrhunsku kreativnost oba brenda.\nGalaxy Z Flip Thom Browne Edition stvoren je za one koji se ne plaše da istupe i budu drugačiji – kao i za one koji žele da tehnologija koju koriste ostavlja isti utisak kao i njihova garderoba. U centru pažnje su štrafte u beloj, crvenoj i teget boji, prepoznatljive za brend Thom Browne, na modernoj šljunak sivoj osnovi. Sav kvalitet i inovativne funkcije Galaxy Z Flip su i dalje prisutne, a uređaj dolazi u pakovanju sa specijalno dizajniranim Galaxy Buds+ slušalicama i pametnim satom Galaxy Watch Active2.\nOgraničene količine Galaxy Z Flip Thom Browne Edition telefona biće dostupne za naručivanje na odabranim tržištima, počevši od 14. februara, na sajtovima Samsung.com i Thombrowne.com, kao i na NET-A-PORTER i MR PORTER, dok će zvanična prodaja početi u martu.\nO Tomu Braunu\nBraun je započeo svoj biznis 2001. godine – sa pet odela, u malom studiju „po narudžbini“ u njujorškom naselju West Village. Tokom narednih godina, širio je svoj uticaj, praveći ready-to-wear i kolekcije aksesoara, kako za muškarce (2003), tako i za žene (2011). Njegov brend je trenutno dostupan u više od 300 vodećih robnih kuća i specijalizovanih butika širom 40 zemalja, kao i u 31 zvaničnih flegšip prodavnica u Njujorku, Londonu, Milanu, Tokiju, Hong Kongu, Pekingu, Šangaju i Seulu. Za više informacija, posetite www.thombrowne.com\nPrethodni članakErotska inteligencija – Probudite davno izgubljenu strast:\nSledeći članakPrijatelji 2020 – Serija Friends konačno dobija nastavak


IZ HUMSKE ODGOVOR KRSTAJIĆU: “Neko halucinira da je on ikada bio selektor Srbije” - Sportski Portal\nPredhodnih dana nakon izjave čelnika FSS-a Jovana Šurbatovića da Crvena zvezda i Partizan duguju ne male pare Savezu podigla se velika prašina u fudbalskoj javnosti Srbije\nJovan Šurbatović je u jednoj izjavi za Blic rekao da nije novost da Savez izlazi u susret klubovima kada im je to neophodno. Između ostalog govorio je i o konkretnim iznosima koje je FSS pozajmio Zvezdi i Partizanu.\nUbrzo potpom, oglasili su se iz Partizana, tačnije Vladimir Vuletić je najavio da će FK Partizan u narednim danima obelodaniti svoje podatke koliko je zapravo FK Partizan dužan Fudbalskom savezu Srbije.\nDanas se u pojedinim sportskim medijima pojavila vest da je bivši selektor Reprezentacije Srbije, Mladen Krsajić stao u odbranu FSS-a i Slaviše Kokeze. Krstajić je rekao da “neko iz Partizana halucinira da Kokeza radi protiv Partizana”.\nEkspresno je usledio odgovor iz Humske, tj od Vladimira Vuletića koji je na svom Tviter nalogu napisao da “neko halucinira da je on ikada bio selektor Srbije”\nNeko halucinira da je on ikada bio selektor Srbije. pic.twitter.com/SNn226aMNI\n— Partizanus Verus ⭐⭐⭐⭐ (@PartizanusV) September 14, 2020\nPovezane temeFK PartizanFSSJovan ŠurbatovićPartizanVestiVladimir Vuletić


March 2018 – Akcija TV\nTuzlanski profesori sviraju “Koncert za bebe”\nNastavnici muzičke škole iz Tuzle, violinistica Maida Hadžimahović i akordeonista Emir Vildić, održat će koncert za najmlađe sugrađane Tuzle. Naime, riječ je o„Koncertu za bebe“, a koji je ujedno i prvi ovog tipa u Gradu Tuzli. Tuzlanske bebe imat će priliku…\nPremijer Tuzlanskog kantona Jakub Suljkanović organizovao je danas interresorni sastanak na inicijativu JP Elektroprivreda Bosne i Hercegovine zbog neriješenih pitanja na objektu površinskog kopa Šikulje u Lukavcu. Sastanak je organizovan kako bi se ubrzale procedure i urgentno riješio problem pada…\nRudari RMU Kreka od jutros u štrajku\nRudari Rudnika mrkog uglja Kreka jutros stupili u generalni štrajk, potvrdio je predsjednik Sindikata Rudnika uglja Kreka Tuzla Zuhdija Tokić. Proizvodnja je zaustavljena u svim pogonima, spremni su na radikalnije mjere ukoliko u naredna tri dana ne budu ispoštovani dostavljeni…\nRoditelji učenika OŠ "Liplje" u Liplju kod Zvornika poručuju vlastima RS-a da neće odustati od borbe za bosanski jezik. (Video)\nTuzla: Promocija knjige “Put satkan od straha” (Video)\nTuzla: Promocija knjige "Put satkan od straha" (Video)\nPripreme za 10. Festival sevdalinke uveliko traju (Video)\nBego Gutić demantovao navode Dnevnog Avaza\nDana 24.03.2018. godine putem Dnevnog avaza objavljen je tekst pod nazivom “ Smijenjeni Gutić naređuje i daje novac za dolazak na skup” čiju su (dez)informaciju prenijeli i određeni portali. Zakonom o informisanju su obavezani da objave demant na članak jer…\nObraćanje Bakira Izetbegovića u Zetri (Video)\nStranka demokratske akcije (SDA) održala je u subotu u prepunoj sarajevskoj Zetri programski skup. Predsjednik SDA Bakir Izetbegović govorio je, između ostalog, o aktuelnoj političkoj situaciji u BiH, te stanju unutar ove stranke. Poručio je okupljenima da se BiH nalazi na historijskoj raksrsnici…\nTuzla: Održana Osnivačka skupština Pokreta Demokratske Akcije\nS porukom „Vrijeme je za pokret!“ večeras je u Bosanskom kulturnom centru u Tuzli održana Osnivačka skupština Pokreta demokratske akcije Bosne i Hercegovine, kojoj je prisustvovalo blizu tri hiljade simpatizera novog političkog subjekta na ovim prostorima. -Nakon dešavanja u proteklom periodu…\nZmajevi slavili u Razgradu\n„A“ reprezentacija Bosne i Hercegovine pobijedila je danas u prijateljskom meču u Razgradu Bugarsku sa 1:0. Prvu priliku na utakmici imao je domaći tim u 8', ali je Ibrahim Šehić odbranio šut Spasa Deleva iskosa sa lijeve strane kaznenog prostora…


Zaključci Vijeća vanjske politike o Bosni i Hercegovini\n3179 sastanak Vijeća vanjske politike\nLuxembourg, 25 juni 2012:\nVijeće vanjske politike je usvojio sljedeće zaključke:\n1. “Vijeće ponovo izražava svoju nepodijeljenu podršku evropskoj perspektivi Bosne i Hercegovine (BiH) kao suverene i jedinstvene zemlje sa punim teritorijalnim integritetom. U tom cilju, Vijeće ponavlja svoje zaključke iz marta, oktobra i decembra 2011. godine, kao i strategiju koja se njima postavlja. Vijeće takođe podržava aktivan, djelotvoran i konstruktivan pristup Petera Sorensena, specijalnog predstavnika/šefa Delegacije EU, koji je dao bitan doprinos učvršćivanju evropskog programa u srži političkog procesa u BiH. Vijeće takođe naglašava namjeru da dalje jača ulogu EU u zemlji od jula 2012, što uključuje jačanje prisustva EU na terenu po pitanjima primjene zakona, vladavine prava i ekonomije, i u periodu nakon zatvaranja EUPM-a.\n2. Vijeće pozdravlja politički napredak BiH od početka 2012, a naročito formiranje Vijećea ministara na državnom nivou, usvajanje zakona o državnoj pomoći i popisu stanovništva, donošenje budžeta zajedničkih institucija za 2012. i postizanje političkog dogovora o državnoj i nepokretnoj vojnoj imovini. Međutim, Vijeće izražava zabrinutost zbog nepostojanja političkih sporazuma oko usvajanja izvršnih akata, nastavka razdorne etničke retorike i teške ekonomske situacije. Osuđuje svaki pokušaj da se minimizira ili negira genocid u Srebrenici. Uzimajući u obzir aktuelna politička dešavanja, Vijeće poziva političke lidere da u kratkom roku obezbijede da vlasti na svim političkim nivoima zadrže kapacitet djelovanja i fokusiraju se na realizaciju evropskog programa.\n3. Vijeće naglašava da BiH, kao prioritet, treba da usaglasi svoj Ustav sa Evropskom konvencijom o ljudskim pravima (presuda u predmetu Sejdić – Finci). Vjerodostojni napori u tom pogledu i dalje su potrebni da bi se SSP stupio na snagu (Sporazum o stabilizaciji i pridruživanju).\n4. Izvršenje presude u predmetu Sejdić-Finci i zadovoljavajuća evidencija ostvarenog u izvršavanju obaveza iz SSP-a / Privremenog sporazuma biće ključni elementi na osnovu kojih će EU razmatrati zahjev za članstvo kao kredibilan. Vijeće takođe ističe da uspostavljanje djelotvornog mehanizma koordinacije u pogledu rada sa EU i obezbjeđivanje fiskalne održivosti ostaju ključni prioriteti. U ovom kontekstu, Vijeće iščekuje dijalog Evropske komisije na visokom nivou sa političkim liderima BiH o procesu pristupanja, koji će se održati 27. juna 2012.\n5. Vijeće pozdravlja ishod sastanka Upravnog odbora Vijećea za sprovođenje mira, koji je održan u Sarajevu, 22. i 23. maja, uključujući odluku supervizora za Brčko da suspenduje svoje funkcije i propratno zatvaranje kancelarije visokog predstavnika u Brčkom. Pozitivna i vidljiva kretanja na terenu doprinijela su donošenju ovakve odluke. EU će nastaviti sa podrškom i podsticanjem daljeg napretka u tom pogledu.\n6. U kontekstu ukupne strategije EU za BiH, Vijeće očekuje nastavak razgovora sa međunarodnom zajednicom o rekonfiguraciji međunarodnog prisustva, uključujući smanjenje i eventualno premješanje OHR-a, na odgovarajućem forumu. U tom pogledu, konstatuje aktuelne razgovore o preklapanju zadataka OHR-a i EU. Vijeće poziva BiH da ispuni preostale ciljeve i uslove za zatvaranje OHR-a“.